Y Stamp yn cyhoeddi mai rhifyn nesaf y cylchgrawn fydd yr olaf – Golwg360\nY Stamp yn cyhoeddi mai rhifyn nesaf y cylchgrawn fydd yr olaf\nBydd y rhifyn olaf yn “swmpus, deniadol ac amrywiol”\nMae tîm golygyddol Y Stamp wedi cyhoeddi mai rhifyn nesaf y cylchgrawn fydd yr olaf – “am y tro, beth bynnag”.\nCafodd y cylchgrawn ei gyhoeddi yn 2016, ac mae 11 rhifyn wedi cael eu rhyddhau dros y pedair blynedd diwethaf.\nOnd mae’r tîm golygyddol wedi dweud eu bod yn bwriadu parhau i gynnal digwyddiadau a chyhoeddi cyfrolau a phamffledi.\n“Mae ein diolch yn enfawr i bawb sydd wedi darllen a chefnogi; rhai ers y dechrau ac eraill wedi dod ar ein traws yn fwy diweddar – ac mi allwn ni addo y bydd Rhifyn 11 swmpus, deniadol ac amrywiol, yn ôl yr arfer, ar ei ffordd atoch yn fuan,” meddai datganiad.\n“Tydi hyn ddim yn ddiwedd ar Y Stamp, chwaith; mae hi’n fwriad gennym barhau i gynnal digwyddiadau sy’n rhoi llwyfan i gyfoeth ac amrywiaeth y gwaith creadigol sy’n cael ei gynhyrchu yng Nghymru ar hyn o bryd.”\nCafodd Y Stamp ei sefydlu oherwydd rhwystredigaeth am ddiffyg cyfleoedd, yn ôl y tîm golygyddol.\n“Pan sefydlwyd Y Stamp gan y criw ar ddiwedd 2016, roeddem yn rhwystredig am y diffyg cyfleoedd ar gael i artistiaid ac awduron ifanc rannu eu gwaith – roedd cyhoeddiadau fel Y Neuadd a Tu Chwith, lle’r oedd y golygyddion gwreiddiol wedi cael y cyfle hwnnw, newydd ddod i ben; a doedd yna ddim byd fel petai o’n llenwi’r bwlch.\n“Roeddem hefyd yn rhwystredig am ddiwydiant cyhoeddi oedd yn orddibynnol ar nawdd cyhoeddus, diffyg cynrychiolaeth ar lwyfannau digwyddiadau ac mewn cyhoeddiadau Cymraeg, a phobl oedd yn cael eu cau allan ar sail rhagfarn, ‘safon’, a chwaeth – ymysg pethau eraill.”\nChwilio am griw i griw i greu cyhoeddiad newydd\nMae’r tîm golygyddol bellach yn chwilio am griw newydd sydd â “breuddwyd o sefydlu cyhoeddiad creadigol rheolaidd”.\nAc maen nhw’n barod i gynnig y £300 sy’n weddill yng nghoffrau’r cylchgrawn i dîm i greu cyhoeddiad newydd.\n“Dylai fod yn gyhoeddiad sy’n fentrus, yn annibynnol o ran ysbryd ac yn gydweithredol ei natur,” meddai’r datganiad.\n“Rydym yn arbennig o awyddus i ymgeiswyr ystyried maniffesto cylchgrawn Y Stamp wrth feddwl am egwyddorion a gwerthoedd y cyhoeddiad newydd.”\n“Amrywiaeth yn hollbwysig i’r Stamp”\nHoffai’r tîm golygyddol weld ceisiadau gan gefndiroedd lleiafrifol.\n“Gydag amrywiaeth yn hollbwysig i’r Stamp, hoffem hefyd annog yn benodol geisiadau gan bobl o gefndiroedd lleiafrifol neu sydd yn cael eu tangynrychioli, boed hynny o ran cefndir diwylliannol ac ethnig, o ran rhywedd, cefndir, dosbarth neu abledd.”\n£10m yn ychwanegol ar gyfer y celfyddydau a diwylliant yng Nghymru\n“Mae’n rhaid i’r celfyddydau a diwylliant yng Nghymru oroesi’r pandemig hwn”\nHuw Stephens wedi “mwynhau pob eiliad” o 21 mlynedd “amrywiol, diddorol, a hwyliog” gyda Radio 1\nBydd y DJ o Gaerdydd yn gadael Radio 1 ddiwedd y flwyddyn\ngan Huw Bebb, 10 Tachwedd\nMam a merch yn creu llyfr i blant\nFe wnaeth les i fam a merch greadigol fod ar wahân yn ystod y cyfnod clo, er mwyn iddyn nhw allu cydweithio ar eu llyfr cyntaf gyda’i gilydd\ngan Non Tudur, 26 Tachwedd


Dyfroedd oer Llyn Ellsworth - Prifysgol Aberystwyth\nDyfroedd oer Llyn Ellsworth\nWrth i dîm Prydeinig o wyddonwyr a pheirianwyr wireddu uchelgais 16 mlynedd yr wythnos hon o ddrilio i lawr drwy 3 km o iâ'r Antarctig at lyn hynafol, bydd tîm bychan o wyddonwyr ym Mhrifysgol Aberystwyth yn cadw llygad agos iawn ar y gwaith.\nRoedd Dr Lamb yn aelod blaenllaw o dîm rhyngwladol du’n dadansoddi creiddiau gwaddod o lyn Suigestu yn Siapian yn ddiweddar.\nMae'r gwaith, a gyhoeddwyd yng nghyfnodolyn yr American Association for the Advancement of Sciences (AAAS), Science Science, yng nghanol mis Hydref eleni, wedi arwain at ymestyn cywirdeb techneg ddyddio radio carbon o 12,000 o flynyddoedd hyd at bron i 54,000 o flynyddoedd.\nGobaith Dr Lamb yw y bydd y tîm sy’n drilio i Lyn Ellsworth yn llwyddo i dynnu craidd o fwd o lawr y llyn.\n“Mi fydd yn hynod ddiddorol gweld beth gawn ni o graidd mwd Llyn Ellsworth”, dywedodd Dr Lamb. “Mi fydd sganiwr craidd fflwroleuedd pelydr-x Aberystwyth yn datgelu ei gyfansoddiad geocemegol cryn fanylder. Drwy gymharu’r gwaddod hwn gyda’r wybodaeth sydd eisoes gennym am y creigiau o dan y llen iâ, fe ddylai fod yn bosibl i ni ddeall mwy am hanes ffurfio’r iâ a’i symudiadau yn y rhan hon o Antartica.”\nOs bydd popeth yn mynd yn iawn, mae disgwyl i’r gwaith o ddadansoddi craidd mwd Llyn Ellsworth ddechrau yn Aberystwyth yn gynnar yn 2013.\nDrilio i Lyn Ellsworth\nDrwy ddefnyddio dril dŵr poeth pwysedd uchel a gynlluniwyd yn arbennig ar gyfer y daith ymchwil hon, mae’r tîm 12-dyn wedi dechrau tyllu drwy iâ solet i mewn i Lyn Ellsworth ar Len Iâ Gorllewin Antarctig. Dechreuwyd ar y gwaith ar ddydd Mercher 12 Rhagfyr.\nBydd hon yn ras yn erbyn amser gan fod angen cadw’r twll ar agor yn ddigon hir er mwyn gostwng a chodi offer gwyddonol drwyddo a fydd yn casglu samplau dŵr o wyneb y llyn a chraidd o fwd o lawr y llyn.\nDim ond am 24 awr y bydd y tîm yn gallu cadw’r twll ar agor cyn iddo ail-rewi i faint na fydd modd ei ddefnyddio, cyn cau yn llwyr gan selio’r llyn unwaith yn rhagor.\nPeirianneg a thechnoleg fanwl iawn sydd wrth galon yr arbrawf gwyddonol hwn. Mae'r dril dŵr poeth, a gynlluniwyd gan beirianwyr y British Antarctic Survey (BAS) yn mynd i gymryd o ddeutu pum niwrnod o ddrilio parhaus drwy’r ia er mwyn cyrraedd y llyn.\nBydd dŵr o’r llyn yn cael ei gasglu gan chwiliedydd titaniwm a gynlluniwyd gan dîm yn y Ganolfan Eigioneg Genedlaethol. Bydd y craidd mwd o lawr y llyn yn cael ei gasglu gan offer a ddatblygwyd gan BAS a phartneriaid o Awstria.\nMae'r tîm gwyddonol o’r farn y gallai ffurfiau unigryw o fywyd microbaidd fod wedi esblygu yn amgylchedd eithriadol oer, hollol ddu a dilychwyn Llyn Ellsworth a’u bod, o bosib, wedi eu hynysu am hyd at filiwn o flynyddoedd.\nOs felly, bydd y llyn yn cynnig cliwiau am darddiad posibl a chyfyngiadau ar fywyd ar y Ddaear, a dylanwadu ar syniadau gwyddonwyr am esblygiad bywyd ar blanedau eraill. Os na ddônt o hyd i fywyd, gallai’r canlyniad hyn fod yr un mor werthfawr gan ei fod yn nodi terfynau bywyd ar y Ddaear.\nMae disgwyl i samplau gwaddod (mwd) o’r llyn gynnig golwg bwysig ar hanes hynafol Llen Iâ Gorllewin yr Antarctig a datgelu cyfrinachau hanfodol am hinsawdd y Ddaear yn y gorffennol. Bydd gan hyn oblygiadau hefyd ar gyfer ein dealltwriaeth o gynnydd yn lefel y môr yn y dyfodol.\nBu’r tîm yn gweithio am bedair wythnos er mwyn gosod cyfleusterau byw a gweithio yn y gwersyll, paratoi a chynnal profion ar y rig ddrilio, a sicrhau fod y mesurau glendid terfynol yn eu lle cyn dechrau drilio.\nMae pedwar cam i’r gwaith drilio:\n1. Pwmpio jet pwysau uchel o ddŵr poeth yn araf i mewn i'r iâ i greu twll sydd oddeutu 40cm o led\n2. Creu siambr yn y rhew (maint carafán) 300 metr o dan yr wyneb, ei llenwi gyda dŵr poeth, gosod pwmp dŵr y tu mewn i sicrhau cydbwysedd pwysau ac atal dŵr y llyn rhag rhuthro yn ôl i fyny'r twll pan fyddant yn ei gyrraedd. Dylai hyn gymryd tua dau ddiwrnod o ddrilio cyson\n3. Parhau i ddrilio'r twll am tua thri diwrnod mwy, gan dreiddio’n ddwfn drwy'r iâ ac i mewn i'r llyn\n4. Gostwng a chodi’r offer er mwyn casglu samplau dŵr a gwaddodion ar gyfer eu dadansoddi mewn labordai yn y Deyrnas Gyfunol - 24 awr yn unig sydd gan y tîm i gwblhau’r cymal hwn o’r gwaith cyn i’r twll ail-rewi i faint na ellir eu defnyddio\nEr mwyn diogelu amgylchedd dilychwyn Llyn Ellsworth a sicrhau bod samplau heb eu llygru yn cael eu dwyn yn ôl i'r DG ar gyfer eu dadansoddi, mae technoleg lanhau o safon sydd yn cael ei ddefnyddio gan ddiwydiant y gofod wedi cael ei ddefnyddio er mwyn sterileiddio pob darn o’r offer.\nRoedd hyn yn cynnwys golchad pedwar cam gyda chemegolion a thriniaeth gydag anwedd perocsid hydrogen wrth i’r broses o adeiladu’r offer ddirwyn i ben. Cafodd yr holl offer ei gludo mewn pecynnau di-haint o'r DG a’u trin unwaith yn rhagor ar y safle ag anwedd perocsid hydrogen.\nMae’r dŵr a ddefnyddir ar gyfer drilio yn mynd drwy broses hidlo pedwar cymal, i lawr at 0.1 micron, cyn cael ei basio o dan olau uwch-fioled (UV) a’i wresogi hyd at 90 gradd C.\nDywedodd Prif Ymchwilydd Llyn Ellsworth Martin Siegert o Brifysgol Bryste, "Mae'r daith ymchwil Brydeinig hon yn rhan o ymdrech ryngwladol i ddarganfod ac archwilio amgylcheddau llynnoedd o dan yr iâ. Rydym ar fin archwilio rhywbeth nad oes gennym unrhyw adnabyddiaeth ohono ac mae’r gwaith ymchwil gwyddonol hwn a fydd yn cyfrannu at ein dealltwriaeth o fyd cudd Antartica yn fy nghyffroi’n fawr. Ar hyn o bryd rydym yn gweithio bod awr o’r dydd mewn lleoliad oed, heriol ac eithafol - mae’n brawf o’n gwytnwch, ond mi fydd yn werth chweil.”\nDywedodd Rheolwr Rhaglen Llyn Ellsworth ac Arweinydd y Rhaglen, Chris Hill o’r British Antarctic Survey,\n"Roedd llwyddo i gael yr holl offer a chyflenwadau i’r safle llynedd yn garreg filltir bwysig - bu’r ymdrech i symud 100 tunnell o offer i Lyn Ellsworth yn un eithriadol. Nawr mae popeth yr ydym wedi ei gynllunio a’i baratoi ar fin digwydd ac mae’n hynod gyffrous ac yn destun nerfusrwydd mawr ar yr un pryd!”\nDywedodd Andy Tait o’r British Antarctic Survey, y Prif Beiriannydd Drilio Dŵr Poeth,\n"Mae’r gwaith yn enfawr, ond mae angen ei wneud yn hynod ofalus. Er bod technoleg drilio dŵr poeth wedi ei ddefnyddio'n helaeth gan wyddonwyr yn y gorffennol, dyma'r tro cyntaf erioed i ni geisio torri drwy 3km o iâ solet - hwn fydd y twll dyfnaf i gael ei dyllu yn y ffordd yma. Mae’r boeleri wedi eu tanio er mwyn cynhesu’r dŵr i 90°C. Pwysedd y dŵr wrth iddo ddod allan o’r bibell fydd tua 2,000 pwys y fodfedd sgwâr (psi) - 15 i 20 gwaith yn fwy pwerus na beth fyddech yn ei ddefnyddio i olchi eich car. Dyma'r ffordd fwyaf effeithiol er mwyn sicrhau mynediad cyflym a glân i Lyn Ellsworth."\nCyllidwyd Consortiwm Llyn Ellsworth Lake gan Gyngor Ymchwil yr Amgylchedd Naturiol (Natural Environment Research Council). Mae'n cynnwys dwy o Ganolfannau Rhagoriaeth NERC - British Antarctic Survey a'r Ganolfan Eigioneg Genedlaethol - a naw o brifysgolion yn y DG.\nLlyn Ellsworth ar Facebook\nLlyn Ellsworth at Twitter (@Lake_Ellsworth)


AC 2010(5) Papur 1 - Cofnodion y cyfarfod 8 Gorfennaf 2010\nCofnodion y cyfarfod 8 Gorffennaf 2010\nDyddiad: 8 Gorffennaf 2010\nCofnodion y cyfarfod a gynhaliwyd 8 Gorffennaf 2010\nDianne Bevan, Prif Swyddog Gweithredol\nNicola Callow, Pennaeth Cyllid – eitem 2\nCofnodion y cyfarfod – 19 Mai 2010\nMaterion yn deillio o’r cyfarfod a gynhaliwyd 19 Mai 2010\n2. Strategaeth Cyllideb 2011-12\nCyflwynwyd yr ail bapur gan Claire Clancy, a nodai fod angen cynllunio tymor hir er mwyn gwneud yr arbedion angenrheidiol dros y blynyddoedd nesaf. Rhoddwyd gwybod i’r Comisiwn y byddai swm yr arbedion gofynnol yn arwain at newidiadau sylweddol i’r gwasanaethau dros y pedair blynedd nesaf.\nCytunodd y Comisiynwyr yn bendant bod yn rhaid lleihau costau a bod yn rhaid i’r lleihau ym mloc Cymru fod yn rhai cyfatebol. Nododd y Comisiwn bod yn rhaid i’w weithredoedd adlewyrchu’r ffaith bod yr amgylchiadau ariannol cyfredol yn annormal.\nCytunodd y Comisiwn i fabwysiadu Strategaeth Cyllideb a fydd yn adlewyrchu newidiadau ym mloc Cymru yn 2011-12, yn amodol ar y pwyntiau egluro isod, i gynnal yr un dull gweithredu drwy gydol y Pedwerydd Cynulliad ac, yn amodol ar fanylion yr Adolygiad Cynhwysfawr o Wariant sydd i’w gyflwyno fel adroddiad yn yr hydref, i fwrw ymlaen â thybiaeth at ddibenion cynllunio o ostyngiad o 5 y cant yn lefel cyllideb 2010-11 ar gyfer 2011-12. O hynny ymlaen bydd lefelau cyllidebau yn ddibynnol ar faint bloc Cymru, ond cytunwyd ar y dybiaeth, at ddibenion cynllunio, o gyflawni gostyngiadau cronnol o 23 y cant erbyn diwedd 2014-15.\nCytunwyd ar y pwyntiau egluro a ganlyn:\ncytunodd y mwyafrif ar godi tâl am barcio ceir ac ar derfynu cymorthdaliadau. Gofynnodd y Comisiynwyr am ragor o fanylion am roi’r newidiadau ar waith a gofyn bod ystyriaeth yn cael ei roi i godi tâl gwahaniaethol ar gyfer parcio ceir. Lle bo’n bosibl, dylid cyflwyno’r newidiadau o 1Hydref 2010, yn arbennig y prisio am arlwyo;\nSwyddogion i amcangyfrif costau llawn y newidiadau i etholiad 2011 a’u cynnwys yn ein cyllideb. Bydd y symiau hyn yn cael eu neilltuo a chaiff unrhyw arian na chaiff ei ddefnyddio ei ddychwelyd mor fuan ag y bo modd yn y flwyddyn;\ndylai’r gyllideb sydd ar gael i ariannu penderfyniadau a wneir gan y Bwrdd Taliadau gael ei chynnwys mewn cwmpas ar wahân a dylai fod yn ddarostyngedig i’r un gostyngiadau â chwmpas cyllideb gwasanaethau’r Cynulliad. Dylai swyddogion roi ffigurau dangosol i’r Bwrdd weithio arnynt (cyllid a neilltuwyd);\nbusnes craidd y Cynulliad yw deddfwriaeth a rhaid i weithgaredd sy’n cefnogi deddfwriaeth gael ei warchod felly. Rhoddodd y Comisiynwyr eu sylwadau ar y trefniadau ar gyfer pwyllgorau ar wahân i bwyllgorau deddfwriaeth a gofyn am gynigion ar gyfer newid i strwythurau, arferion a staffio; a\ndylai’r Comisiwn weithio o fewn yr amserlen a nodir yn y Rheolau Sefydlog, er y dylai penderfyniadau’r Comisiwn gael eu cyfleu i Aelodau a’u gwneud yn gyhoeddus cyn gynted ag y bo modd.\n3. Cynllun Strategol 2010\nCyflwynodd Claire Clancy y trydydd papur, a nododd bod y Cynllun Strategol yn manylu ar y modd y byddai pum Nod Strategol y Comisiwn yn cael eu dilyn yn 2010-11 o fewn y cyd-destun economaidd ac ariannol presennol.\nNododd y Comisiwn y Cynllun Strategol ar gyfer 2010.\n4. Diddymu’r Cynulliad\nCyflwynodd Dianne Bevan y pedwerydd papur, gan nodi y byddai’r diddymu yn 2011 y cyntaf i’r Cynulliad. Amlinellodd Keith Bush egwyddor gyfreithiol diddymu, a gyflwynwyd gan Ddeddf Llywodraeth Cymru 2006, sy’n golygu y byddai’r holl Aelodau yn peidio â bod yn Aelodau o amser y diddymu (yn hytrach na pharhau i fod yn Aelodau hyd at yr etholiad fel y digwyddodd o dan Ddeddf 1998). Mae’r rheol hon, a gyflwynwyd er mwyn sicrhau tegwch cyfartal i bob ymgeisydd, yn gosod cyfyngiadau cyfreithiol llym ar allu’r Comisiwn i ddarparu cyfleusterau i gyn Aelodau ar ôl diddymu’r Cynulliad.\nCytunodd y Comisiwn y byddai modd i Aelodau presennol ddefnyddio adnoddau’r Cynulliad i gwblhau gwaith achos roeddent ar ei ganol ar amser diddymu, ond nid gwaith achos newydd a oedd yn codi yn ystod cyfnod y diddymu. Byddai angen i waith achos newydd gael ei gymryd gan gyn Aelodau ar yr un sail ag ymgeiswyr eraill yn yr etholiad. Gofynnodd y Comisiynwyr bod y trefniadau manwl ynglyn ag ymdrin â gwaith achos, gan gynnwys cyfrifoldebau Diogelu Data, yn cael eu hamlinellu’n glir. Cofrestrodd y Comisiynwyr eu pryder ynghylch Aelodau’r Cynulliad nad oes ganddynt swyddfeydd etholaethol, ond cytunodd mewn egwyddor y byddai atal mynediad ar waith i fannau diogelwch yn ystâd y Cynulliad nad ydynt ar gyfer y cyhoedd i Aelodau cyfredol sy’n sefyll i gael eu hail-ethol (‘ymgeiswyr’) o amser y diddymu, ac na fyddai ymgeiswyr yn cael mynediad i wasanaethau a chyfleusterau wedi’u diffinio y Cynulliad yn ystod y diddymu. Cytunodd y Comisiwn y byddai cyfleusterau yn cael eu darparu i alluogi swydd-ddeiliaid i wneud eu dyletswyddau’n effeithiol yn ystod y diddymu. Eto gofynnwyd am wybodaeth eglur ar ddarparu’r cyfleusterau hyn. Cytunwyd y byddai newidiadau’n cael eu gwneud i’r Penderfyniad er mwyn adlewyrchu darpariaethau Deddf Llywodraeth Cymru 2006 mewn cysylltiad â chyflogau a threfniadau diwedd blwyddyn swydd-ddeiliaid.\nCytunodd y Comisiwn i ohirio penderfyniadau ar ariannu ar gyfer Staff Cymorth Aelodau’r Cynulliad a oedd yn rhoi’r gorau i’w swyddi, lle ar gyfer pleidiau a Staff Cymorth yn ystod y cyfnod diddymu ynghyd â threfniadau technoleg gwybodaeth, yn benodol y defnydd o gyfarpar ac ebostiau, nes ei gyfarfod ym mis Medi er mwyn cael amser i ystyried y materion hyn ymhellach.\n5. Contract Darlledwr y Cynulliad\nCyflwynodd Dianne Bevan y pumed papur, gan nodi’n benodol y cyngor cyfreithiol i’r Comisiwn parthed y modd o drin credydwyr.\nNododd y Comisiwn y wybodaeth a ddarparwyd a chytunodd y dylai’r Prif Weithredwr ofyn am astudiaeth archwilio mewnol er mwyn nodi unrhyw wersi y mae modd eu dysgu.\nDiolchodd y Comisiwn i staff am sicrhau’r trosglwyddiad llyfn i’r trefniadau Darlledwr y Cynulliad newydd.\nCyflwynodd Claire Clancy y chweched papur, gan nodi bod Pwyllgor Archwilio Comisiwn y Cynulliad wedi cymeradwyo’r Datganiad o Gyfrifon ac wedi argymell ei bod hi’n llofnodi’r cyfrifon, fel y Swyddog Cyfrifyddu.\nCymeradwyodd y Comisiwn yr Adroddiad Blynyddol a Chyfrifon 2009-10, a chytuno ar ddyddiad ei gyhoeddi sef 15 Gorffennaf 2010.\n7. Adroddiad y Bwrdd Rheoli i’r Comisiwn\nCyflwynwyd y seithfed papur gan Claire Clancy, a nododd bod bwriad i roi’r prosiect UNO ar waith dros yr haf ar gyfer staff y Cynulliad, ac ym mis Medi/Hydref ar gyfer Aelodau a’u staff.\nNododd Claire Clancy bod y broses recriwtio wedi dechrau ar gyfer swydd Comisiynydd Safonau ac ar gyfer y Bwrdd Taliadau (yn ddibynnol ar Gymeradwyaeth Frenhinol i Fesur Cynulliad Cenedlaethol Cymru (Taliadau) 2010).\n8. Materion i’w nodi\nNododd y Comisiwn Adroddiad Cydymffurfio â’r Cynllun Iaith Gymraeg 2009-10 a’r adroddiad ar Gyflog Staff y Cynulliad 2010-12.


Ymgynghoriad ar ddatblygu Strategaeth Arloesi i Gymru\nHafan > Ymgynghori > Ymgynghoriad ar ddatblygu Strategaeth Arloesi i Gymru Ar y gweill\nGwahoddwyd rhanddeiliaid i glustnodi materion a oedd yn codi ac awgrymu ffyrdd o wella perfformiad arloesedd Cymru.\nGwyddoniaeth i Gymru\nMae'r ymgynghoriad hwn bellach wedi cau.\nArloesi yw un o'r prif ysgogiadau ar gyfer twf economaidd a chreu swyddi.Mae "Innovation Union", un o brif fentrau "Ewrop 2020", yn rhoi arloesedd wrth galon strategaeth Ewropeaidd newydd. Mae'n gosod cynllun i sicrhau bod syniadau arloesol yn cael eu troi’n nwyddau a gwasanaethau sy’n creu twf a swyddi.\nCredwn ei bod yn hanfodol i sefydliadau yng Nghymru fuddsoddi a chael cefnogaeth ar gyfer:\nmabwysiadu technoleg newydd\ndatblygu cynnyrch a phrosesau newydd\ngwarchod a masnacheiddio eiddo deallusol\na defnyddio modelau busnes arloesol.\nLansiwyd Gwyddoniaeth ar gyfer Cymru ym mis Mawrth 2012. Nodwyd bod diffyg strategaeth arloesi ategol cyfredol i ddelio â defnydd masnachol Ymchwil a Datblygu a hyrwyddo arloesedd.\nEr mwyn datblygu Strategaeth Arloesi, gofynnwyd am eich barn am ffyrdd o wella perfformiad arloesedd Cymru.\nArloesedd Cymru (Fersiwn Saesneg)\nMaint Ffeil: (88.91 KB) Arloesedd Cymru\nMaint Ffeil: (88.91 KB) Ymatebion wedi’u cyhoeddi (Saesneg yn unig, PDF 2 MB)\nCrynodeb o’r ymatebion (Saesneg yn unig, 220 KB)\nAdborth Hwyluswyr Jenesys Associates Ltd (Saesneg yn unig, PDF 286 KB)\nAdroddiad Jenesys Associates Ltd (Saesneg yn unig, PDF 286 KB)


Adolygiad: Confensiwn Comig Caerdydd | Erthyglau\nRydych chi yma: Hafan » Erthyglau » Adolygiad: Confensiwn Comig Caerdydd\nPostiwyd gan 1431975 o Blaenau Gwent - Cyhoeddwyd ar 02/04/2014 am 09:38\n0 sylwadau » - Tagiwyd fel Celfyddyd, Gwyl, Ffilmiau, Pobl, Gweithgareddau Gwyliau Ysgol, Llwyfan, Chwaraeon a Hamdden\nAr 1 Mawrth 2014 aeth pedwar ffrind a finnau o GrÅµp Golygyddol BYG i'r Confensiwn Comig Caerdydd flynyddol sy'n cael ei gynnal yn Arena Motorpoint.\nRoedd yn ddiwrnod gwych efo llawer o bobl wedi gwisgo i fyny. Roedd y ciwiau i fynd i mewn yn enfawr a bron yn lapio rownd yr arena ei hun.\nRoedd yna lwyth o sÃªr efallai byddi di'n adnabod fel Anthony Head (Giles o Buffy The Vampire Slayer) a King Uther (Merlin y sioe lwyddiannus BBC), Chris Rankin (Percy Weasley yn Harry Potter), Brian Blessed (Flash Gordon, Star Wars Episode I: The Phantom Menace), Robert Englund (Freddy Kruger o A Nightmare On Elm Street), Robert Maschio (Scrubs) a David Hasselhoff hyd yn oed, llwyddais sefyll wrth ei ochr am 2 i 3 munud heb sylweddoli hyd yn oed.\nSiaradais gyda dalek hyderus iawn hefyd, a chefais lwyth o gyfleoedd eraill. Gallet ti gael llun gyda Gollum neu ET, a chael llun wedi'i dynnu ar yr orsedd haearn am £5 – am fargen.\nWrth i ti fynd i mewn ti'n gweld llwyth o artistiaid comig enwog oedd yn gwneud lluniau tra oeddent yno. Roeddent yn wych, ond yn anffodus roeddent yn ddrud iawn i brynu ar y diwrnod. Roedd yna hefyd lwyth o stondinau llyfrau comig gwahanol a siopau yn gwerthu eitemau fel gemau bwrdd, teganau wedi'u stwffio, beiros Big Bang Theory oedd yn siarad, Manga a heb anghofio, comics (yn amlwg).\nRoeddem ni o GrÅµp Golygyddol BYG yn ffodus iawn i gael pas y wasg am y dydd am ddim, ond nid oedd yn rhoi mwy o freintiau na mynediad i ni dros y teuluoedd a'r bobl oedd wedi prynu tocynnau arferol, felly ychydig o siom ar ran hynny, ond am ddiwrnod anhygoel cawsom.\nAm y digwyddiad ei hun byddwn yn rhoi 4 allan o 5. Mae'r diwrnod ei hun efo llawer i'w gynnig, a pa un ai a wyt ti'n hen neu'n ifanc byddet ti'n gallu perthnasu gyda rhywbeth yn y confensiwn comig, bod hynny o'r arwyr siwper newydd neu'r arwyr siwper ti'n clywed dy fam a dy dad yn brolio amdanynt o'u plentyndod. Diwrnod allan grÃªt i'r teulu.\nGwybodaeth – Y Celfyddydau\nAm – Sut i Gymryd Rhan


Agenda Y Cyfarfod Llawn ar Dydd Mercher, 1 Rhagfyr 2021, 13.30\nY Cyfarfod Llawn - Dydd Mercher, 1 Rhagfyr 2021 13.30\nAgenda PDF 169 KB Gweld Agenda fel HTML\nCrynodeb o Bleidleisiau PDF 161 KB\nCofnodion y gellir eu hargraffu PDF 193 KB Gweld Cofnodion fel HTML\nTranscript: Transcript for 01/12/2021 - Y Cyfarfod Llawn\nDatganiad gan y Llywydd - Cyhoeddiad am ethol Aelodau newydd i Senedd Ieuenctid Cymru\nGwnaeth y Llywydd ddatganiad yn cyhoeddi canlyniadau ail etholiad Senedd Ieuenctid Cymru ac estynnodd longyfarchiadau i’r Aelodau newydd.\nDatganiad gan y Llywydd - Y Cytundeb Cydweithio rhwng Llywodraeth Cymru a Phlaid Cymru\nDechreuodd yr eitem am 13.35.\nGwnaeth y Llywydd ddatganiad am y Cytundeb Cydweithio rhwng Llywodraeth Cymru a Phlaid Cymru.\noqs_01_12_2021_cy , eitem 1. PDF 138 KB\nDechreuodd yr eitem am 13.36\nGofynnwyd yr 8 cwestiwn cyntaf. Atebwyd cwestiwn 2 gan Ddirprwy Weinidog y Celfyddydau a Chwaraeon. Gwahoddodd y Llywydd lefarwyr y pleidiau i ofyn cwestiynau i’r Gweinidog ar ôl cwestiwn 2.\nGofynnwyd yr 8 cwestiwn cyntaf. Atebwyd cwestiwn 4 gan y Dirprwy Weinidog Iechyd Meddwl a Llesiant, ac atebwyd cwestiwn 5 gan y Dirprwy Weinidog Gwasanaethau Cymdeithasol. Gwahoddodd y Llywydd lefarwyr y pleidiau i ofyn cwestiynau i’r Gweinidog ar ôl cwestiwn 2.\nI’w ateb gan y Trefnydd:\nPaul Davies (Preseli Sir Benfro): A wnaiff y Prif Weinidog ddatganiad am fecanweithiau'r Cytundeb Cydweithio rhwng Llywodraeth Cymru a Phlaid Cymru?\nAtebwyd gan y Trefnydd:\nGwnaeth Adam Price ddatganiad am farwolaeth sydyn ac annisgwyl mewn perthynas ag Epilepsi.\nGwnaeth Natasha Asghar ddatganiad i dalu teyrnged i Cheryl Gillan AS, y cynhaliwyd ei gwasanaeth coffa ddydd Llun 29 Tachwedd.\nYn unol â Rheol Sefydlog 12.18, am 15.42 cafodd y cyfarfod ei atal dros dro gan y Llywydd.\nNDM7842 Mabon ap Gwynfor (Dwyfor Meirionnydd)\n1. Yn croesawu dull gweithredu llwybr canser sengl Llywodraeth Cymru.\na) mai canser yw prif achos marwolaeth yng Nghymru a bod 19,600 o bobl yn cael diagnosis o ganser bob blwyddyn yng Nghymru (2016-2018).\nb) bod COVID-19 wedi gwaethygu'r heriau sy'n wynebu gwasanaethau canser yng Nghymru, gyda thua 1,700 yn llai o bobl yn dechrau triniaeth canser rhwng Ebrill 2020 a Mawrth 2021.\nc) bod amseroedd aros canser GIG Cymru ar gyfer mis Gorffennaf 2021 yn dangos mai 61.8 y cant o gleifion sy'n cael eu triniaeth gyntaf o fewn 62 diwrnod i'r dyddiad yr amheuir bod ganddynt ganser, canran llawer is na'r targed perfformiad llwybr canser tybiedig o 75 y cant.\nd) hyd yn oed cyn y pandemig, fod Cymru'n profi bylchau sylweddol yn y gweithlu sy'n rhoi diagnosis o ganser ac yn ei drin, er enghraifft ym maes delweddu, endosgopi, patholeg, oncoleg nad yw'n lawfeddygol a nyrsys arbenigol.\ne) heb fuddsoddiad aml-flwyddyn mewn hyfforddiant a chyflogi mwy o staff i lenwi swyddi gwag cyfredol, na fydd gan Gymru'r staff rheng flaen a'r arbenigwyr sydd eu hangen i fynd i'r afael â'r ôl-groniad canser, ymdopi â'r galw yn y dyfodol, neu wneud cynnydd tuag at uchelgeisiau i roi diagnosis a thrin mwy o ganserau yn gynnar.\nf) bod Cynghrair Canser Cymru wedi beirniadu'r datganiad ansawdd ar gyfer canser, a gyhoeddwyd ym mis Mawrth 2021, am beidio â darparu gweledigaeth glir i gefnogi gwasanaethau canser i adfer o effaith y pandemig a gwella cyfraddau goroesi ymhellach.\ng) mai Cymru fydd yr unig genedl yn y DU heb strategaeth ganser cyn bo hir, y mae Sefydliad Iechyd y Byd yn argymell bod un gan bob gwlad.\n3. Yn croesawu'r cynlluniau peilot clinig diagnostig cyflym llwyddiannus ym Mwrdd Iechyd Prifysgol Bae Abertawe a Bwrdd Iechyd Prifysgol Cwm Taf Morgannwg, a bod Rhwydwaith Canser Cymru wedi darparu cyllid i bob bwrdd iechyd arall i ddatblygu clinigau diagnostig cyflym.\na) rhoi'r wybodaeth ddiweddaraf am y camau nesaf ar gyfer y datganiad ansawdd ar gyfer canser, gan gynnwys targedau a mecanweithiau uchelgeisiol ar gyfer olrhain buddsoddiad cynnydd ar gyfer staff, offer a seilwaith;\nb) mynd i'r afael â phrinder staff hirsefydlog o fewn gwasanaethau canser a diagnostig;\nc) ystyried sut y gellid cymhwyso'r argymhellion yn adolygiad yr Athro Syr Mike Richards o wasanaethau diagnostig yn Lloegr yng Nghymru.\nAltaf Hussain (Gorllewin De Cymru)\nCefin Campbell (Canolbarth a Gorllewin Cymru)\nHeledd Fychan (Canol De Cymru)\nJames Evans (Brycheiniog a Sir Faesyfed)\nJoel James (Canol De Cymru)\nLaura Anne Jones (Dwyrain De Cymru)\nLuke Fletcher (Gorllewin De Cymru)\nSam Rowlands (Gogledd Cymru)\nSiân Gwenllian (Arfon)\nSioned Williams (Gorllewin De Cymru)\nNDM7854 Darren Millar (Gorllewin Clwyd)\n1. Yn cydnabod dydd Sadwrn busnesau bach sy'n hyrwyddo busnesau bach Cymru.\n2. Yn credu mai busnesau bach yw calonnau'r cymunedau y maent yn eu gwasanaethu a'u bod yn rhan hanfodol o economi Cymru.\n3. Yn annog cymunedau i siopa'n lleol i gefnogi busnesau bach i dyfu a ffynnu, gan greu swyddi i bobl leol.\n4. Yn galw ar Lywodraeth Cymru i barhau i gefnogi busnesau bach drwy newidiadau mewn polisi caffael ar draws y sector cyhoeddus, gan eu helpu i wella o bandemig COVID-19.\nGwelliant 1. Siân Gwenllian (Arfon)\nYm mhwynt 4, ar ôl 'cyhoeddus' ychwanegu, 'sy'n seiliedig ar egwyddor lleol yn gyntaf, a fydd yn cynyddu’r lefel caffael yn y sector cyhoeddus yng Nghymru o'r lefel bresennol o 52 y cant'\n4. Yn galw ar Lywodraeth Cymru i barhau i gefnogi busnesau bach drwy newidiadau mewn polisi caffael ar draws y sector cyhoeddus, sy'n seiliedig ar egwyddor lleol yn gyntaf, a fydd yn cynyddu’r lefel caffael yn y sector cyhoeddus yng Nghymru o'r lefel bresennol o 52 y cant, gan eu helpu i wella o bandemig COVID-19.\nNDM7855 Darren Millar (Gorllewin Clwyd)\n1. Yn cydnabod bod clefyd niwronau motor yn glefyd sy'n datblygu'n gyflym nad oes gwellhad ar ei gyfer a bod traean o bobl yn marw o fewn blwyddyn o gael diagnosis.\n2. Yn croesawu buddsoddiad Llywodraeth y DU o £50 miliwn i ariannu ymchwil i driniaethau newydd ar gyfer clefyd niwronau motor.\n3. Yn cydnabod bod mynediad teg a chyflymach at addasiadau tai yn hanfodol er mwyn sicrhau bod pobl sy'n byw gyda chlefyd niwronau motor yn gallu byw'n ddiogel, yn annibynnol ac ag urddas yn eu cartrefi eu hunain.\n4. Yn credu bod effaith yr oedi wrth osod addasiadau tai a'r broses profi modd yn cael effaith enfawr ar yr amser sydd ar ôl gan y pobl sy'n byw gyda chlefyd niwronau motor.\n5. Yn galw ar Lywodraeth Cymru i symleiddio mynediad at addasiadau tai drwy greu proses nad yw'n seiliedig ar brawf modd.\nYn galw ar Lywodraeth Cymru i edrych ar sefydlu canolfannau arbenigedd yng Nghymru ar gyfer clefydau niwrolegol i wella graddfa ac ansawdd treialon clinigol a chynyddu mynediad cleifion at driniaethau newydd.\nNDM7856 Siân Gwenllian (Arfon)\n1. Yn nodi adroddiad Sefydliad Bevan ar effaith COVID-19 ar ddyled aelwydydd.\n2. Yn nodi prisiau cynyddol biliau cyfleustodau.\n3. Yn nodi datganiad ysgrifenedig Llywodraeth Cymru ar gymorth ar gyfer y cynllun cymorth tanwydd gaeaf a chostau byw aelwydydd.\n4. Yn galw ar Lywodraeth y DU i ddiwygio'r cynllun rhyddhad treth tanwydd gwledig a chynyddu'r dreth ar danwydd mewn ardaloedd sydd wedi cael buddsoddiad cyhoeddus uwch na chyfartaledd y DU mewn seilwaith trafnidiaeth gyhoeddus.\na) weithio gydag awdurdodau lleol i glirio rhai o'r ôl-ddyledion treth gyngor sylweddol sydd wedi'u cronni yn ystod y pandemig;\nb) gweithio gyda Llywodraeth y DU i sefydlu llinell sylfaen gyson o gymorth gan gyflenwyr ynni ar gyfer cwsmeriaid sydd â dyledion;\nc) archwilio'r posibilrwydd o ddeddfwriaeth a fyddai'n gosod dyletswydd ar bob corff cyhoeddus, gan gynnwys ysgolion a cholegau, i atal dyled.\nDebt in the pandemic - Sefydliad Bevan (Saesneg yn unig)\nDatganiad Ysgrifenedig: Cymorth gan Lywodraeth Cymru ar gyfer Cynllun Cymorth Tanwydd Gaeaf a chostau byw aelwydydd\nDileu pwynt 4.\nGwelliant 2. Darren Millar (Gorllewin Clwyd)\nDileu 5(c) a rhoi yn ei le:\ngweithio gyda chyrff cyhoeddus, gan gynnwys ysgolion a cholegau, i archwilio mesurau i atal dyled problemus.\nGwelliant 3. Darren Millar (Gorllewin Clwyd)\nYchwanegu is-bwyntiau newydd ar ddiwedd pwynt 5:\ncreu a chyhoeddi cynllun tywydd oer;\nehangu'r cymorth ariannol sydd ar gael i gynorthwyo'r rhai sy'n ei chael hi'n anodd talu biliau ynni cynyddol;\nbuddsoddi mewn effeithlonrwydd ynni cartref, gan flaenoriaethu'r aelwydydd tlotaf yn y cartrefi lleiaf effeithlon;\ncynhyrchu amcangyfrifon rheolaidd o nifer yr aelwydydd sy'n dlawd o ran tanwydd yng Nghymru.\nYn unol â Rheol Sefydlog 12.18, am 18.21 cafodd y trafodion eu hatal dros dro i ganiatáu egwyl technegol cyn y Cyfnod Pleidleisio.\nNDM7853 Rhianon Passmore (Islwyn)\nCreu Cymru gerddorol ar gyfer yr 21ain ganrif: mynediad, llesiant a chyfle\n01.12.21 Crynodeb o Bleidleisiau , eitem PDF 262 KB


E-fwletin Tachwedd 26ain. 2017 | Cristnogaeth 21\nE-fwletin Tachwedd 26ain. 2017\nDwi’n dal i fynd. Mae genni ddigon o betha eraill ar fy tŵ dŵ list i neud ar fora Sul.\nDwi’n parcio nghar ym maes parcio Tesco, ac yn cerddad ffwl sbid am Sportsman’s Port am mod i’n hwyr i gyfarfod Cymdeithas y Gwranwin. Noson niwl, glaw budur a weipars ydi hi a dwi wedi bod yn Aberystwyth drwy’r dydd ac mae na hannar awr arall o deithio cyn y bydda i adra. Pam boddran?\nDwi’n mynd i gynhadledd diwrnod ar Gynnal Ysbrydolrwydd ym Mangor. Canslo diwrnod o waith. Dwi’n gall?\nSgwennu e -fwletin i Cristnogaeth 21. I be?\nA llynadd mi bendefynais fynd i’r Seiat. Ia dyna be dwi newydd deipio; ‘mynd-i’r-Seiat’.\nDwi’m yn un o bobol y meinstrîm, reit yn y canol, yn gwybod be dwi’n neud a be dwi isio neud. Byddai eraill yn meddwl mai un felly ydw i. Ond mae nhw’n rong. Yn fancw, yn fanna’n rwla, yn sbio o bell dwi. Ac yn fancw ym mhen draw’r bwrdd dwi yn y Seiat fyd. Cywreinrwydd oedd un o’r pethau ddenodd fi yno dweud gwir. Busnesa bosib. Seiat oedd y lle hwnnw roedd fy nhad yn mynd iddo ar Nos Lun. Ac mi fyddwn inna weithia yn cael cynnig, ‘Slap ta Seiat tisio’ rôl cambihafio.’ Seiat oedd y dewis. A siarad oedden ni. Felly, mi oeddwn isio gweld sut siarad oedd yn digwydd mewn Seiat dyddiau yma. Ac ar ôl bod mi wnes i ffendio bod na slap i gael mewn Seiat hefyd. Ond stori arall ydi honno. Taswn i ddim wedi bod, faswn i ddim di dwad ar draws hanes yr hogyn bach oedd yn chwarae cuddiad rhwng adnodau 51, 52 Marc 14. A dwi wedi cymryd at yr hogyn bach ma.\nAr y darlleniad cyntaf fel y gwyddoch chi ddarllenwyr yn llawer gwell na fi, mae’r adnodau yn ymddangos fel rhai cwbl di-gyswllt a di-angen ac eto, mae nhw yna. Tydi Mathew na Luc ddim yn cyfeirio at yr hogyn. Dim ond Marc sy’n gwneud hynny. Yn ôl rhai dehonglwyr, Marc ei hun yw’r bachgen a’i fod yn rhy ddiymhongar i gynnwys ei enw ei hun yn y testun. Tybed ai bwriadus oedd hyn. Mae yma godi cywreinrwydd. Mawr fyd. Mae yma stori fawr arall yma a rwbath arall mwy yn cuddiad tu nôl i’r geiriau. Yn ôl un dehongliad yng nghartref mam John Marc y bu’r Swper Olaf. Os felly gellir dychmygu’r bachgen yn codi o’i wely’n slei bach ac yn clustfeinio ar yr hyn oedd yn digwydd ac yn gwrando yn y dirgel. Tybed ddaru fo wedyn daro lliain yn gyflym drosto a phenderfynu dilyn Iesu a’r disgyblion allan ganol nos i’r ardd? Byddai hynny, medd rhai yn esbonio sut bod cofnod o hanes Gethsemane ar gael. Os oedd y disgyblion i gyd yn cysgu ai fo glywodd gwewyr geiriau’r Iesu. Dyna chi glywed. Hogyn ifanc yn clustfeinio yn y cysgodion ac yn clywed geiriau fel yna. Does ryfedd iddo gyfleu’n gynnil gynnil iddo fod yno.\nFaswn i ddim wedi bod wrth fwrdd y Swper Ola. Faswn i ddim wedi codi o ngwely a dilyn Iesu o bell chwaith. Ond dwi’n rhyw feddwl ella y baswn wedi gwneud ymdrech ac wedi mynd i isda’n cefn i wrando ar Marc yn hen ŵr yn dweud ei stori mewn rhyw westy’n rwla ar noson dywyll niwlog llawn glaw mân.\nCofnodwyd hwn yn E-Fwletin ar Tachwedd 27, 2017 gan Golygydd.\n← Dyheu a breuddwydio E-fwletin Tachwedd 26ain. 2017 →


Joaquín Almunia: Cadw lefel y cae chwarae byd-eang - Gohebydd yr UE\nTrawsgrifiad o'r araith a roddwyd gan y Comisiynydd Joaquín Almunia yng nghynhadledd flynyddol 13eg ICN, Marrakesh, 23 Ebrill 2014\n“Rwy’n hapus iawn i gael y fraint o agor cynhadledd flynyddol ICN eto, un o’r prif ddigwyddiadau byd-eang ar gyfer y gymuned gorfodi cystadleuaeth. Hoffwn ddiolch i'r Conseil de la Concurrence am gynnal y gynhadledd hon a'r Arlywydd Benamour am ei wahoddiad caredig i ddychwelyd i Foroco ac i Marrakesh - gwlad a dinas sy'n agos iawn at fy nghalon. Mae cysylltiadau Moroco â fy Sbaen enedigol a gyda gweddill Ewrop yn mynd yn ôl am amser hir iawn. Mae digwyddiadau fel cynhadledd ICN heddiw yn helpu i gadw'r traddodiad hir hwn yn fyw i'r 21ain ganrif. Edrychaf ymlaen at gyfarfod llwyddiannus ac at gryfhau'r cydweithrediad rhyngom.\n"Mae gwledydd sy'n dod i'r amlwg yn fwyfwy gweithredol yn yr economi fyd-eang, ac felly ar y cam gorfodi cystadleuaeth. Ac mae cyfandir Affrica yn dod yn actor economaidd sylweddol yn economi'r byd, gyda chyfraddau twf sy'n creu amodau digonol i wella safonau byw miliynau Mae pobl Ewrop yn ceisio cefnogi'r datblygiadau hyn a rhannu ein profiad ar lywodraethu economïau marchnad gymdeithasol.\n"Yn ôl at ein cyfrifoldebau fel awdurdodau cystadlu, mae gweithrediad ein gwlad letyol o'r gyfraith cystadlu newydd a diwygio'r Conseil de la Concurrence wedi creu argraff arnaf. Bydd penderfyniadau cryfach a phwerau ymchwilio, a mwy o annibyniaeth yn rhoi awdurdod cystadlu Moroco i mewn gwell sefyllfa i gadarnhau gwerth rheolau cystadlu cadarn a theg; sefydlu diwylliant modern o gydymffurfio yn fwy unol â safonau rhyngwladol, a chefnogi datblygiad economaidd y wlad.\n"Y brif thema a ddewiswyd ar gyfer y gynhadledd eleni yw mentrau a chystadleuaeth sy'n eiddo i'r wladwriaeth. Mae'r pwnc yn bwysig ac yn amserol, a diolchaf i'r ICN am ei roi ar y bwrdd. Gadewch imi ddweud ychydig eiriau ar y mater hwn. O safbwynt yr UE, mae'r ffordd i ddelio â'r mater hwn yn eithaf clir: rhaid i bob chwaraewr marchnad dderbyn yr un driniaeth, heb wahaniaethau ar sail perchnogaeth na lleoliad daearyddol. Mae defnyddwyr a busnesau sy'n ufudd i'r gyfraith yn dioddef yr un niwed os yw'r arferion gwrth-gystadleuol yn dod o gwmnïau domestig neu dramor; gan gwmnïau preifat neu fentrau sy'n eiddo i'r wladwriaeth. Felly, cyfrifoldeb awdurdod cystadlu yw cadw marchnadoedd yn agored, yn wastad ac yn ymryson - ni waeth pwy sy'n torri'r rheolau.\n"Mae egwyddor niwtraliaeth gystadleuol yn sail i bolisi cystadlu ers dechrau integreiddio Ewropeaidd. Mae Cytundeb yr UE ei hun yn nodi bod y system perchnogaeth eiddo yn fater cenedlaethol. Mae niwtraliaeth gystadleuol yn ganolog i orfodi rheolau cystadlu yn Ewrop. Heb gyflwyno perchnogaeth y wladwriaeth mentrau i'r un rheolau gwrthglymblaid, ni allai'r Farchnad Sengl weithio. Yn wir, mae buddion niwtraliaeth gystadleuol yn cael eu cydnabod yn gyffredinol gan sefydliadau amlochrog. Ac mae'n rhaid i gymorthdaliadau cyhoeddus hefyd fod o dan reolaeth er mwyn osgoi ystumio cystadleuaeth.\n"Mae'r WTO a'r OECD yn argymell tryloywder a rheolaethau digonol i osgoi'r niwed a achosir gan gymorthdaliadau digyfyngiad a thriniaeth ffafriol i fentrau sy'n eiddo i'r wladwriaeth. Mewn gwirionedd, hoffwn weld Sefydliad Masnach y Byd â phwerau cryfach i sicrhau chwarae teg o'r fath. Cystadleuol. dylai niwtraliaeth hefyd fod yn gadarn ar fwrdd trafodaethau amlochrog a chytundebau masnach. Fel mater o ffaith, dechreuodd yr UE gynnwys mesurau tryloywder a rhywfaint o ddisgyblaeth ar gyfer cymorthdaliadau yn ei genhedlaeth newydd o Gytundebau Masnach Rydd. Byddai masnach rydd ryngwladol yn elwa'n fawr. pe byddem yn dod o hyd i dir cyffredin byd-eang ar y materion hyn.\n"Wrth i farchnadoedd y byd barhau i integreiddio, mae'r angen i ddod o hyd i dir cyffredin byd-eang yn ymestyn i bob agwedd ar bolisi cystadlu. I awdurdodau cystadlu, mae hyn yn golygu yn anad dim atgyfnerthu cydweithredu dwyochrog ac amlochrog. Mae'r Comisiwn yn gweithio gydag asiantaethau y tu allan i'r UE mewn 30% o achosion ymddygiad unochrog, tua hanner ei ymchwiliadau uno mawr, a 60% o benderfyniadau cartel. Gadewch imi roi cwpl o enghreifftiau ichi i ddangos beth mae hyn yn ei olygu yn ymarferol. Ym mis Tachwedd 2013, gwnaethom glirio gydag amodau gaffaeliad Technolegau Bywyd gan Thermo Fisher - dau gwmni yn y diwydiant gwyddorau bywyd. Mae'r awdurdodau y buom yn gweithio gyda nhw yn yr achos cymhleth hwn gyda chyrhaeddiad byd-eang yn cynnwys y Comisiwn Masnach Ffederal yn yr UD, ACCC Awstralia, Gweinyddiaeth Fasnach Gweriniaeth Pobl Tsieina, Comisiwn Masnach Deg Japan, Swyddfa Cystadleuaeth Canada, y Comisiwn Masnach. o Seland Newydd, a Chomisiwn Masnach Deg De Korea. Mae'r un peth yn berthnasol yn ein brwydr yn erbyn carteli, lle gwelwn nifer cynyddol o achosion rhyngwladol sy'n gofyn am gydweithrediad sawl asiantaeth gystadlu.\n"Mae ein penderfyniadau diweddar yn achosion trin Libor ac Euribor ac yn yr achosion rhannau ceir yn enghreifftiau da o gydweithrediad o'r fath, sy'n dod yn norm yn gynyddol heddiw. Rhaid i ni sicrhau bod gwahanol awdurdodau yn gwneud penderfyniadau wedi'u halinio'n agos ar achosion sydd â goblygiadau rhyngwladol. Ond nid yw cydlynu ein hymdrechion mewn achosion unigol yn ddigonol. Gyda thwf cyflym cyfundrefnau cystadlu ledled y byd, mae'r risg ar gyfer canlyniadau sy'n gwrthdaro yn real ac mae'n rhaid mynd i'r afael ag ef mewn lleoliad amlochrog. Credaf fod yr ICN yn lleoliad perffaith i lleihau'r risg hon a hyrwyddo safonau cyffredin ar gyfer ein gweithdrefnau, ein polisïau a'n nodau.\n"Yn olaf, mae disgwyl i awdurdod cystadlu modern hyrwyddo diwylliant cystadlu cyffredin. Mae angen i ni egluro arwyddocâd ein gwaith a'r buddion a ddaw yn ei sgil. Mae angen i ni siarad â phob lefel o gymdeithas - ffurfiol ac anffurfiol. Mae'n rhaid i ni ymgysylltu deddfwyr, busnesau, y llysoedd cyfiawnder a'r cyhoedd. Hynny yw, mae angen i ni ddwysau ein hymdrechion eiriolaeth. Mae'r ICN wedi bod yn arloeswr yn y maes hwn hefyd a gall helpu ei aelod-asiantaethau i ddod o hyd i lais cyffredin i gyflwyno ein hachos. Gadewch imi sôn yma am y canllawiau sy'n cael eu datblygu gan y Gweithgor Eiriolaeth a chymeradwyo'r gwaith y mae wedi'i wneud dros y ddwy flynedd ddiwethaf. Rwy'n edrych ymlaen at ddarllen yr adroddiad a fydd yn cael ei gyflwyno yn y gynhadledd hon.\n"Bydd y Comisiwn Ewropeaidd yn parhau i sefyll yn gadarn y tu ôl i'r ICN a'i brosiectau; yn enwedig y prosiectau sy'n helpu ei aelodau llai sefydledig i adeiladu eu galluoedd ac ennill y parch y maent yn ei haeddu. Galwaf ar lywodraethau'r holl wledydd ac awdurdodaethau a gynrychiolir yn yr ICN i drosi eu haddewidion i gefnogi polisïau cystadlu effeithiol yn ffeithiau gwirioneddol. Mae hwn yn amod angenrheidiol ar gyfer defnydd craff ac effeithlon o arian cyhoeddus. Mae hwn yn werth go iawn i arian trethdalwyr. Rhaid i orfodwyr cystadleuaeth weithredu mewn sefydliadau annibynnol a rhaid bod ganddynt y modd a'r staff sydd eu hangen arnynt i gyflawni eu gwaith. Dyma fy ngweledigaeth a fy nymuniad ar gyfer ICN y dyfodol. Fforwm byd-eang lle mae awdurdodau annibynnol, wedi'u hariannu'n dda, ac uchel eu parch, yn dod at ei gilydd i gadw marchnadoedd rhyngwladol yn agored, yn gystadleuol ac yn deg. "\nPynciau cysylltiedig:niwtraliaeth gystadleuolICNmasnachu


Arwyddion newydd o weithgaredd dynol cynhanesyddol wedi’u darganfod ym Mryniau Clwyd | Denbighshire Free Press\nArwyddion newydd o weithgaredd dynol cynhanesyddol wedi’u darganfod ym Mryniau Clwyd\nYr arddangosfa yn Loggerheads\nMAE archeolegwyr wedi dod o hyd i arwyddion newydd o weithgaredd dynol cynhanesyddol ym Mryniau Clwyd ac mae arddangosfa newydd ar agor i’r cyhoedd sy’n dangos rhai o’r prosesau archeolegol a ddefnyddir i ddatgelu olion ein hen hen gyndeidiau.\nFel olynydd y prosiect Grug a Bryngaerau, ers peth amser bellach mae Grwp Archeoleg Bryniau Clwyd (CRAG) wedi bod yn archwilio ac yn cloddio yn ardal Moel Arthur.\nYn yr amser hwnnw, cafwyd sawl cipolwg cyffrous ar weithgareddau dynol, rhai o bosibl yn ganoloesol ond eraill yn ôl pob tebyg yn dyddio'n ôl filoedd o flynyddoedd, o bosibl cyn belled yn ôl a'r cyfnod Mesolithig.\nYn ogystal â dangos yr hyn a ddarganfuwyd dros flynyddoedd o gloddio, mae'r arddangosfa'n egluro rhai o'r dulliau y mae archeolegwyr yn eu defnyddio i archwilio, casglu tystiolaeth a chofnodi'r canlyniadau.\nMae’r arddangosfa ar agor yn ddyddiol rhwng 10am a 4pm tan dydd Sul, Ionawr 28 yn Y Galeri, Parc Gwledig Loggerheads, ger yr Wyddgrug.\nBydd aelod o dim CRAG wrth law rhwng 11am a 3pm i ateb cwestiynau am y cloddfeydd a'r prosesau archeolegol cysylltiedig.\nRhwng yr amseroedd hyn bydd eitemau a ddarganfuwyd mewn cloddfeydd diweddar hefyd yn cael eu harddangos.\nNoddir yr arddangosfa gan Gronfa Dreftadaeth y Loteri a’r Gronfa Datblygiad Cynaliadwy ar gyfer Ardal o Harddwch Naturiol Eithriadol Bryniau Clwyd a Dyffryn Dyfrdwy.\nYn ddiweddar, enillodd CRAG Wobr Marsh am Archeoleg Gymunedol – gwobr genedlaethol a noddir gan Gyngor Archeoleg Prydain ac Ymddiriedolaeth Gristnogol Marsh.\nOs hoffech gael rhagor o wybodaeth am CRAG, cysylltwch ag info@cragnorthwales.co.uk


Dyfodol Addysg Gymraeg – rjc7's Blog\nDyfodol Addysg Gymraeg\nPosted by rjc7 on January 14, 2018 January 14, 2018\nWythnos diwethaf fe ddaeth neges hynod o bwysig am addysg Gymraeg gan ein Gweinidog newydd, Eluned Morgan,\n“Y ffaith yw na fyddwn ni’n eu helpu nhw gyda chodi ysgolion newydd os nac ’yn nhw yn ein helpu ni i gyrraedd ein targedi ni [o filiwn o siaradwyr Cymraeg],” meddai Eluned Morgan.”\nMae Eluned Morgan yn cyfeirio at Awdurdodau Lleol wrth ddefnyddio ‘nhw’. Yn syml heb sicrhau bod cynlluniau adeiladu neu ddatblygu capasiti ysgolion yn cynnwys ysgolion addysg Gymraeg, ni fydd Llywodraeth Cymru yn cefnogi’r cynlluniau ac yn fwy grymus, ni fydd Llywodraeth Cymru yn ariannu prosiectau. Mewn modd hynod o effeithiol mae Llywodraeth Cymru yn awgrymu dim Cymraeg dim arian.\nMae’r neges yn bwysig iawn ac yn rhoi grym i’r cynlluniau newydd dros addysg Gymraeg a’r Iaith Gymraeg a ddaeth i’r golwg jyst cyn Nadolig. Mae Katherine Davies wedi ysgrifennu erthygl ar flog Llywodraeth Cymru am hyn,\nNid yw’n gyfrinach ein bod yn symud tuag at un continwwm ar gyfer y Gymraeg,\n“Mae hyn yn bwysig wrth i ni weithio tuag at sicrhau un llwybr dysgu Cymraeg yn y cwricwlwm newydd”\nFelly mae’r sgwrs yn newid yn y byd addysg at dderbyn bod addysg Gymraeg yn mynd i gynyddu ar draws ein gwlad ac i ddeall nid oes iaith gyntaf neu ail iaith ond y Gymraeg.\nFodd bynnag mae yna ddyletswydd ar bob ysgol i greu siaradwyr ein hiaith ac yn sicr mae’r Siarter Iaith a chynlluniau PCAI yn ein hysgolion Uwchradd, yn ffordd allweddol at hyrwyddo’r iaith o fewn ein hysgolion. Fe ddaw mwy o benbleth wrth annog defnydd o’r iaith tu hwnt i furiau ysgol ond fel awgrymodd Myrddin ap Dafydd yn ei gerdd ‘Gwenllïan’, petai bob Cymro a Chymraes yn gwneud defnydd o’r iaith yn ddyddiol ac yn cymryd y cyfrifoldeb i wneud hynny, yn fy marn i, yr ydym yn mynd i lwyddo i normaleiddio’r iaith ac yn sicr ar strydoedd pob tref a stryd mi fydd yn bosib clywed a siarad Cymraeg.\nTargedau Llywodraeth Cymru:\nCynyddu cyfran pob grwp blwyddyn ysgol sy’n cael addysg cyfrwng Cymraeg o 22 y cant (yn seiliedig ar 7,700 o ddysgwyr saith mlwydd oed yn 2015/16) i 30 y cant (tua 10,500 ym mhob grwp blwyddyn) erbyn 2031, ac yna 40 y cant (tua 14,000 ym mhob grwp blwyddyn) erbyn 2050.\nTrawsnewid y ffordd rydym yn addysgu Cymraeg i bob dysgwr er mwyn sicrhau, erbyn 2050, fod o leiaf 70 y cant o’r dysgwyr hynny yn dweud eu bod yn gallu siarad Cymraeg pan fyddant yn gadael yr ysgol.\nCynyddu nifer yr athrawon cynradd a all addysgu yn Gymraeg o 2,900 i 3,900 erbyn 2031 a 5,200 erbyn 2050; cynyddu nifer yr athrawon uwchradd a all addysgu Cymraeg o 500 i 900 erbyn 2031 a 1,200 erbyn 2050; a chynyddu nifer yr athrawon uwchradd a all addysgu drwy gyfrwng y Gymraeg o 1,800 i 3,200 erbyn 2031 a 4,200 erbyn 2050.\nBlwyddyn Newydd Dda ichi gyd. Mae cyfnod hynod o lewyrchus o’m blaenau ac mae rhaid mynd ati i gymryd mantais i gefnogi a gweithredu ar bob cyfle sydd yn codi.\nMewn geiriau Harri Webb,\n‘Cael yn ôl o borth marwolaeth\nGân a ffydd a bri yr heniaith;\nCael yn ôl yr hen dreftadaeth\nA Chymru’n dechrau ar ei hymdaith‘\nPrevious Post Welsh in Education Plan\nNext Post Adroddiad Blynyddol Estyn: Y Gymraeg yn y Sector Cymraeg, 2010 – 17


Compagnie Phillippe Saire\nTri dawnsiwr yn ceisio dygymod â miloedd o ddernynnau gronynnog duon sy’n trawsffurfio eu byd. Delweddau’n gwrthdaro â’i gilydd, gan symud mewn ymateb i olau, sŵn a symudiad. Fesul tipyn, mae’r golau’n ildio ac mae tywyllwch yn cymryd drosodd.\nO’i gwylio oddi uchod, mae Black Out yn fendigedig o agosatoch a diddorol. Rywle rhwng dawns, perfformiad a chelfyddyd graffig, dyma brofiad lle na wnaiff canfyddiadau a phersbectifau aros yn llonydd.\nMae Black Out yn digwydd mewn blwch sydd wedi’i adeiladu’n arbennig ar lwyfan y Tŷ Dawns gyda’r gynulleidfa’n edrych i mewn. Mae nifer y tocynnau i bob perfformiad yn gyfyngedig. Ein cyngor yw archebu’n gynnar, yn enwedig os ydych am ddod â grŵp. Cliciwch yma i gael gwybodaeth am y set.\nYmunwch a’r perfformwyr am sesiwn holi ac ateb ar ôl perfformiad 8yh ar 10 Tachwedd.\nMae’r perfformiwr Benjamin Khan o Black Out yn arwain gweithdy o’r enw Into the Dark fel rhan o’r rhaglen datblygu artistiaid rydyn ni’n ei chynnal gyda Groundwork Pro. Fe’i cynhelir ddydd Sadwrn 11 Tachwedd o 11yb tan 1yp yn y Tŷ Dawns. Cliciwch yma am wybodaeth.\n‘Mae Black Out Philippe Saire yn orchestwaith… darlun symudol o olau, cyhyrau a llwch rwber.'\n'Mae cyflwyniad gweledol y cynhyrchiad dawns hwn, sy’n defnyddio pelenni rwber bychain bach i dynnu llinellau gwynion ar gefndir tywyll, yn hynod drawiadol.’\nCysyniad a choreograffi: Philippe Saire\nCoreograffi mewn cydweithrediad â’r dawnswyr Philippe Chosson, Maëlle Desclaux a Jonathan Schatz\nDawnswyr ar daith: Maëlle Desclaux, Mickaël Henrotay Delaunay a Benjamin Kahn\nDramodydd: Roberto Fratini Serafide\nYmgynghorwyr set a goleuo: Sylvie Kleiber a Laurent Junod\nCynllunio sain: Stéphane Vecchione\nGwisgoedd: Tania D’Ambrogio\n6yh ac 8yh\nTocynnau hanner pris os ydych o dan 26\nHyd y perfformiad: 45 muned\nCanllaw oedran: 10+\nSesiwn holi ac ateb ar ôl perfformiad 8yh ar 10 Tachwedd\nGwefan y cwmni: philippesaire.ch


Tynnu gweithiwr cymdeithasol oddi ar y Gofrestr am achosi risg o niwed i bobl ifanc | Gofal Cymdeithasol Cymru\nTynnu gweithiwr cymdeithasol oddi ar y Gofrestr am achosi risg o niwed i bobl ifanc\nMae cyn gweithiwr cymdeithasol o Abertawe wedi cael ei dynnu oddi ar y Gofrestr o Weithwyr Gofal Cymdeithasol ar ôl i wrandawiad addasrwydd i ymarfer ganfod bod ei gamymddygiad wedi amharu ar ei addasrwydd i ymarfer, gan achosi risg o niwed sylweddol i bobl ifanc oedd dan ei ofal.\nDywedwyd wrth y gwrandawiad fod David Odongpiny Lukwiya wedi methu ymweld â phobl ifanc yn ei ofal yn 2015, wedi gwneud honiadau ffug ei fod wedi ymweld â'r bobl ifanc hynny ac, ar chwe achlysur, yn fwriadol wedi hawlio treuliau milltiroedd nad oedd ganddo hawl i’w cael.\nAr y pryd, cyflogwyd David Odongpiny Lukwiya fel gweithiwr cymdeithasol plant gan Gyngor Abertawe.\nNi roddodd David Odongpiny Lukwiya dystiolaeth yn y gwrandawiad tri diwrnod yng Ngwesty'r Angel yng Nghaerdydd yr wythnos diwethaf, ond roedd yn bresennol dros y ffôn ac roedd wedi cyflwyno tystiolaeth ysgrifenedig.\nAr ôl clywed y dystiolaeth, daeth y pwyllgor i’r casgliad fod camymddygiad David Odongpiny Lukwiya wedi amharu ar ei addasrwydd i ymarfer.\nEsboniodd y pwyllgor ei benderfyniad drwy ddweud wrth David Odongpiny Lukwiya: “Nid oes unrhyw amheuaeth gennym fod eich camymddygiad yn datgelu eich bod chi, yn y gorffennol, wedi gweithredu mewn modd sydd wedi rhoi unigolion sy’n defnyddio gwasanaethau mewn perygl diangen o niwed; a thrwy hynny wedi niweidio enw da'r proffesiwn gofal cymdeithasol; wedi torri rhwymedigaethau sylfaenol y proffesiwn; ac wedi dangos na ellir dibynnu ar uniondeb eich cymeriad.”\nPenderfynodd y pwyllgor o’r herwydd dynnu David Odongpiny Lukwiya oddi ar y Gofrestr, gan ddweud wrtho: “Canfuom fod nifer o gyhuddiadau o anonestrwydd wedi eu profi'n gywir, gyda rhai ohonynt yn ymwneud â diogelwch a llesiant pobl ifanc agored i niwed. Mae hyn, yn ein barn ni, yn gamymddygiad sy’n sylfaenol anghydnaws â statws cofrestredig.”


Ateb y Galw: Roy Noble - BBC Cymru Fyw\nAteb y Galw: Roy Noble\nTro'r darlledwr Roy Noble ydi hi i ateb rhai o gwestiynau busneslyd Cymru Fyw. Cafodd Roy ei enwebu gan yr Athro Derec Llwyd Morgan, un o'i gyfoedion yn Ysgol Ramadeg Dyffryn Aman.\nCerdded dros gat Mam-gu a Da'cu yn nhrwchder yr eira ac yn y nos gweld goleuadau od dros y Mynydd Du... yr Aurora Borealis oedd e nôl yn 1947. Fi'n cofio hefyd tap mawr gartre. Roedd gan mam 'Bosch'... tebyg i sinc mawr ble roedd hi'n gwneud y golchi. Ro'n i hefyd yn cael bath yn y 'Bosch' felly dyna pam wy'n cofio'r tap mawr mae'n siŵr.\nMae'r Mynydd Du yn Sir Gar yn agos iawn at galon Roy\nMaureen Timothy, 'Carnival Queen' Dyffryn Aman. Roedd hi yn yr ysgol 'da fi. Roedd hi'n ferch ffein, merch hynod o neis. Ond do'dd dim gobeth da fi... aeth hi off da boi oedd fel tarw yn chwarae rygbi!\nPan yn 14 gwmpes i oddiar do'r tŷ. Roedd y diagnosis cyntaf yn awgrymu mod i wedi torri dwy fraich, un goes a bod gen i fractured skull. Ond wedi deall, wedi torri dau arddwrn oeddwn i. Ond bryd hynny roedd rhaid gosod plaster i dop y breichie am o leiaf 6 wythnos.\nMeddyliwch. Do'n i ddim yn gallu g'neud unrhyw beth gyda fy mreichie na fy nwylo... dim byd! Felly roedd yn rhaid i nyrs fy helpu bob tro yr oeddwn i angen llenwi'r botel. Roedd gorfod cael yr help yma i fachgen 14 oed yn embaras mawr iawn.\nLlefen go iawn ar ôl marwolaeth fy mam. Es i lan ar y Mynydd Du wrth fy hunan. Hefyd ges i brofiad emosiynol y llynedd pan ges i'r fraint o gymryd rhan yn y digwyddiad i gofio canmlwyddiant trychineb Senghennydd.\nRoeddwn i wedi bod yn athro yn y pentre ac ro'dd nifer o'r teuluoedd wedi colli aelod o'r teulu yn y ddamwain fawr yn 1913. Roed na ganno'dd o bobl ar y bryn ac wrth i mi ddweud yr hanes cafodd yr hen hwter wreiddiol ei chanu. Roedd hi'n anodd i mi gadw popeth ynghyd wedi hynny a chadw'r dagrau draw.\nY gofeb genedlaethol yn Senghennydd i gofio glowyr Cymru gollodd eu bywydau mewn trychinebau yn y pyllau. Roedd tad-cu Roy yn eu plith. Fe gollodd e ei fywyd ym mhwll y Steer, Gwauncaegurwen pan roedd y darlledwr yn saith oed.\nFi'n ffaelu taflu pethau bant. Rwy'n dipyn o 'hoarder'. Cyn heddi ma' fy ngwraig wedi taflu pethe i'r bin a dwi wedi mynd yn ôl i'w hachub nhw!\nFienna. Dinas a naws frenhinol dros ben. Rwy'n cofio mynd yno ar ddiwedd y rhyfel ac roedd e fathe rhywbeth allan o 'Tinker Tailor Soldier Spy'. Roedd gan y Rwsiaid, Yr Americanwyr 'hotels' iddyn nhw eu hunain ond yn cymdeithasu trwy ymweld â phob gwesty yn ei dro.\nRoedd yna gacennau hyfryd i'w cael yno hefyd ac rwy'n hoff iawn o gerddoriaeth Johann Strauss 'Brenin y Waltz'.\nGeni'r mab. Roedden ni wedi bod orie yn yr ysbyty. Roedd yn rhaid i fy ngwraig gael caesarean yn y diwedd. Adeg hynny doedd tadau ddim yn cael bod yn bresennol felly roeddwn i'n disgwyl y tu fas. Ond ar ôl i Richard gael ei eni roedd y tîm meddygol wedi gorfod ymateb i argyfwng arall... felly bues i'n eistedd am ddwy awr cyn i unrhyw un ddweud wrtha i fod gen i fab.\nNagoes. Gormod o amser gyda'r chwaraewr pêl-droed 'ma i lenwi eu breichiau da thatŵs. Pan o'n i'n blentyn dim ond llongwyr oedd yn cael tatŵ, a bryd hynny angor oedd e bron bob tro.\nWiliam Jones gan T Rowland Hughes. Rwy'n cofio ei darllen yn yr ysgol ramadeg. Mi wnaeth gryn argraff arna i. Hefyd rwy'n ffan mawr o Robert Louis Stevenson, fel storïwr, yn enwedig 'Kidnapped'.\nStori am rebel o Albanwr yng nghyfnod Bonnie Prince Charlie sy'n cael ei erlid ar draws mynyddoedd yr Alban gan y Saeson. Hefyd 'All Quiet on the Western Front' gan yr Almaenwr Erich Maria Remarque. Be rwy'n hoffi am hon yw ei fod e'n profi bod milwr cyffredin o'r Almaen yn gwmws 'run fath a milwyr Prydain.\n'Trenchcoat', ond fe symudon ni dŷ ac rwy bellach yn gorfod byw hebddi! Do'dd y wraig ddim yn ei hoffi felly 'naeth hi gael ei gwared hi. Hefyd rwy'n ddyn teis mawr.\nDros y blynydde' rwy' wedi bod yn ŵr gwadd mewn sawl clwb rygbi a 'dwi ddim yn cael gadael heb iddyn nhw gyflwyno tei i mi. Weithia byddai'n mynd nôl i'r un clwb ac erbyn hynny bydd y tei wedi newid! Felly mae tua 400 yn y casgliad erbyn hyn.\n"Ma' hi'n o'r! Gallen i wneud da'r 'trenchcoat' 'na!\n'Pride'. Nabod Onllwyn yn dda iawn. Gas fy nhad-cu ei ladd yn y pwll glo ac roedd fy nhad yn löwr, felly roedd hanes y cymorth roddodd y gymuned hoyw i lowyr Onllwyn a'u teuluoedd yn streic fawr 1985 yn rymus iawn.\nRwy'n hoff iawn o bob math o gerddoriaeth. Mae'n dibynnu ar sut rwy'n teimlo ar y pryd. Rwy'n hoff iawn o Dafydd Iwan (rhaid dweud hynna - ro'n i yn yr ysgol 'da fe!) a chanu gwlad, ond os oes rhaid dewis un yna un o 'albums' Neil Diamond amdani. Wedi dweud hynny, rwy'n 'itha da am ganu 'Gypsy Woman' gan Don Williams ar ôl cwpl o beints!\nCwrs cyntaf, prif gwrs 'ta pwdin?\nPrif gwrs. Cinio dydd Sul. Ond rwy'n credu bo 'na fwlch yn y farchnad i 'restaurants' sy'n cynnig 'starters' a phwdin yn unig. Weithie does dim angen pryd mawr arnoch chi!\nFfonio bob tro. Mor rhwydd.\nBarack Obama. Jyst i helpu fe mas damed bach! Mae angen dod â synnwyr cyffredin yn ôl i fywyd.\n"Ie Roy... deall yn iawn... tamed o synnwyr cyffredin!"


Dioddefaint—A Yw’n Gosb Gan Dduw?\nY Tŵr Gwylio | Rhif 3 2018\nIAITH YR ERTHYGL Affricaneg Aimareg Albaneg Almaeneg Amhareg Arabeg Armeneg Aserbaijani Aserbaijani (Syrilig) Atsioli Awcan Baoleg Basa (Y Camerŵn) Bashcireg Batac (Caro) Batac (Toba) Bengaleg Biac Bicoleg Bislameg Bwlgareg Bwlw Byrmaneg Cabïeg Cambodeg Canareg Careneg (S'gaw) Casacheg Catalaneg Cebwano Cetshwa (Ancash) Cetshwa (Ayacucho) Cetshwa (Bolifia) Cetshwa (Cuzco) Chosa Cibembeg Cicambeg Cicaondeg Cicongo Cicwiweg Cilwbeg Cimbwndweg Cinianjeg Ciniarwandeg Cirgiseg Ciribaseg Cirwndi Cisongeg Citshwa (Chimborazo) Citshwa (Imbabura) Congo Coreeg Creoliaith Haiti Creoliaith Mawrisiws Creoliaith Ynysoedd y Seisiêl Croateg Cwangali Cwaniameg Cwrdeg Cwrmanjeg (Cawcasws) Cwrdeg Cwrmanjeg (Syrilig) Cymraeg Daneg Dangmeg Digoreg Drehw Dwaleg Efficeg Eidaleg Esgimöeg yr Ynys Las Estoneg Ewe Fenda Ffijïeg Ffinneg Ffoneg Ffrangeg Fietnameg Ga Gariffwneg Georgeg Groeg Gwarani Gwjarati Gwneg Hawseg Hebraeg Herero Hiligainoneg Hindi Hiri Motw Hmongeg (Wen) Hwngareg Iaith Arwyddion America Iaith Arwyddion Brasil Iaith Arwyddion Colombia Iaith Arwyddion Corea Iaith Arwyddion Cwebéc Iaith Arwyddion Ecwador Iaith Arwyddion Feneswela Iaith Arwyddion Gwlad Pwyl Iaith Arwyddion Hwngari Iaith Arwyddion India Iaith Arwyddion Mecsico Iaith Arwyddion Rwsia Iaith Arwyddion Sbaen Iaith Arwyddion Tsile Iaith Arwyddion yr Almaen Iaith Arwyddion yr Ariannin Iaith Arwyddion yr Eidal Ibanag Ibaneg Igbo Iloco Indoneseg Iorwba Iseldireg Islandeg Isoco Jafaneg Japaneg Latfieg Lingala Lithwaneg Llwconso Lomweg Lwfaleg Lwgandeg Lwndeg Lwo Macedoneg Macweg Maieg Malagasi Malaialam Maleieg Malteg Mambwe-Lwngweg Mameg Mapwdwngwn Marathi Marsialeg Masateg (Huautla) Mbwnda Miso Moore Nafaho Nahwatl (Ganol) Nahwatl (Gogledd Puebla) Nahwatl (Guerrero) Nahwatl (Huasteca)) Ndebele Ndebele (Simbabwe) Ndonga Nepali Ngangela Nianeca Nias Niweeg Norwyeg Nsema Oromo Osetieg Otetela Pangasinan Papiamento (Arwba) Papiamento (Cwrasao) Perseg Pisin Ynysoedd Solomon Ponapeieg Portiwgaleg (Brasil) Portiwgaleg (Portiwgal) Pwnjabeg Pwyleg Raratongeg Romani (Serbia) Rwmaneg Rwniancore Rwseg Rwtoro Saesneg Samöeg Sande Sango Sapoteg (Isthmws) Sapoteg (Lachiguiri) Saramacaeg Sbaeneg Sepedi Serbeg (Cyrilig) Serbeg (Rufeinig) Sesotho (De Affrica) Sesotho (Lesotho) Setswana Shona Sidama Silosi Sinhala Slofaceg Slofeneg Sranantongo Swahili Swahili (Congo) Swati Swedeg Swlw Tagalog Tahitïeg Tamil Tatareg Telwgw Tetwn Dili Thai Tif Tigrinia Tlapaneg Toc Pisin Tojolabal Tongeg Totonac Tseltal Tshilwba Tshwa Tsiangana (Mosambîc) Tsieceg Tsieineeg Mandarin (Syml) Tsieineeg Mandarin (Traddodiadol) Tsin (Hacha) Tsiocweg Tsioleg Tsitongeg Tsitongeg (Malawi) Tsitongeg (Simbabwe) Tsitseweg Tsitwmbwceg Tsiwceg Tsiwfasheg Tsonga Tsotsil Tsïiao Twfalweg Twi Twrceg Waiwwnaici Waliseg Warai-Warai Wcreineg Wmbwndw Wolaita Wrdw Wrhobo Wrwwnd Wsbeceg\nMAE LUZIA YN CERDDED YN GLOFF AR EI CHOES CHWITH. Pan oedd hi’n eneth fach, cafodd hi poliomyelitis, clefyd heintus iawn sy’n ymosod ar system nerfol y corff. Pan oedd hi’n 16, dywedodd dynes a oedd yn cyflogi Luzia, “Gwnaeth Duw dy gosbi di drwy achosi iti gael dy barlysu oherwydd roeddet ti’n anufudd ac yn gas wrth dy fam.” Flynyddoedd yn ddiweddarach, mae Luzia’n dal yn cofio cymaint roedd hynny wedi ei brifo.\nPAN GLYWODD DAMARIS FOD GANDDI GANSER AR YR YMENNYDD, gofynnodd ei thad wrthi: “Beth wyt ti wedi ei wneud i haeddu hyn? Mae’n rhaid dy fod ti wedi gwneud rhywbeth ofnadwy. Dyna pam mae Duw yn dy gosbi.” Roedd yr hyn a ddywedodd ei thad wedi ei brifo i’r byw.\nAm filoedd o flynyddoedd, roedd pobl yn credu bod salwch yn gosb gan Dduw. Mae’r llyfr Manners and Customs of Bible Lands yn dweud bod llawer o bobl yn nyddiau Crist yn credu bod “salwch wedi cael ei achosi un ai gan bechodau’r person sâl, neu bechodau ei berthnasau, a bod y salwch yn gosb am y pechodau hynny.” Yn ôl y llyfr Medieval Medicine and the Plague, yn yr Oesoedd Canol, “roedd rhai pobl yn credu bod Duw yn achosi plâu i gosbi’r bobl am eu pechodau.” Felly, pan fu farw miliynau o bobl ar draws Ewrop oherwydd y pla yn y 14eg ganrif, a oedd Duw yn barnu pobl ddrwg? Neu a oedd y pla wedi digwydd o ganlyniad i haint bacteriol, rhywbeth mae ymchwilwyr meddygol wedi ei ddarganfod erbyn hyn? Efallai fod rhai yn gofyn, ydy Duw yn wir yn defnyddio salwch i gosbi pobl am eu pechodau? *\nYSTYRIWCH: Pam y byddai Iesu yn iacháu pobl a oedd yn sâl petaen nhw’n haeddu cael eu cosbi gan Dduw drwy gyfrwng salwch neu ddioddefaint? Oni fyddai hynny’n tanseilio cyfiawnder Duw? (Mathew 4:23, 24) Fyddai Iesu byth yn mynd yn groes i weithredoedd Duw. Dywedodd: “Dw i bob amser yn gwneud beth sy’n ei blesio” ac “yn gwneud yn union beth mae’r Tad yn ei ddweud.”—Ioan 8:29; 14:31.\nMae’r Beibl yn eglur: Mae Jehofa “bob amser yn deg.” (Deuteronomium 32:4) Er enghraifft, fyddai Duw byth yn achosi i awyren gwympo i’r ddaear, gan ladd cannoedd o bobl ddiniwed, oherwydd ei fod eisiau cosbi unigolyn a oedd ar yr awyren honno! Yn unol â chyfiawnder Duw, gwnaeth Abraham, un o weision ffyddlon Duw, ddweud na fyddai Duw yn “cael gwared â’r bobl dda gyda’r bobl ddrwg.” Fyddai Duw “byth yn gwneud hynny,” meddai Abraham. (Genesis 18:23, 25) Mae’r Beibl hefyd yn dweud “fyddai Duw byth yn gwneud drwg” nac yn “gwneud dim o’i le.”—Job 34:10-12.\nBETH MAE’R BEIBL YN EI DDYSGU INNI AM DDIODDEFAINT?\nDydy’r dioddefaint rydyn ni’n ei wynebu ddim yn gosb ar gyfer pechod penodol. Roedd Iesu’n hollol eglur ynglŷn â’r mater hwn pan wnaeth ef a’i ddisgyblion weld dyn a oedd wedi bod yn ddall o’i enedigaeth. “Gofynnodd y disgyblion iddo, ‘Rabbi, pwy wnaeth bechu i achosi i’r dyn yma gael ei eni’n ddall—fe ei hun, neu ei rieni?’ ‘Dim ei bechod e na phechod ei rieni sy’n gyfrifol,’ meddai Iesu. ‘Digwyddodd er mwyn i allu Duw gael ei arddangos yn ei fywyd.’”—Ioan 9:1-3.\nOherwydd camsyniadau cyffredin yr oes honno, mae’n rhaid fod disgyblion Iesu wedi synnu pan ddywedodd Iesu nad oedd y dyn na’i rieni yn gyfrifol am y salwch oherwydd eu pechodau. Gwnaeth Iesu iacháu’r dyn a thrwy wneud hynny fe brofodd mai anghywir oedd y gred fod dioddefaint yn gosb gan Dduw. (Ioan 9:6, 7) Gall pobl sydd heddiw yn dioddef problemau iechyd difrifol deimlo cysur o wybod nad ydy Duw yn achosi iddyn nhw ddioddef.\nPam byddai Iesu’n iacháu pobl sâl os oedd Duw yn eu cosbi am ddrwgweithredu?\nMae’r Ysgrythurau yn ein sicrhau\n“Dydy Duw ddim yn cael ei demtio gan ddrygioni, a dydy e ddim yn temtio neb arall chwaith.” (IAGO 1:13) Yn wir, bydd y drygioni y mae pobl wedi gorfod ei wynebu am ganrifoedd, gan gynnwys salwch, poen, a marwolaeth, yn cael ei ddileu cyn bo hir.\nGwnaeth Iesu Grist “iacháu pawb oedd yn sâl.” (MATHEW 8:16) Drwy iacháu pawb a ddaeth ato, dangosodd Mab Duw yr hyn y bydd Teyrnas Dduw yn ei gyflawni ar raddfa fyd-eang.\n“Bydd [Duw] yn sychu pob deigryn o’u llygaid nhw. Fydd dim marwolaeth o hyn ymlaen, dim galaru, dim wylo, dim poen. Mae pethau fel roedden nhw wedi mynd.”—DATGUDDIAD 21:3-5.\nPWY SYDD AR FAI?\nFelly, pam mae dynolryw yn profi cymaint o boen a dioddefaint? Mae pobl wedi bod yn gofyn y cwestiwn hwnnw ers canrifoedd. Os nad Duw sydd ar fai, pwy sy’n gyfrifol? Bydd yr atebion i’r cwestiynau hynny yn cael eu trafod yn yr erthygl nesaf.\n^ Par. 4 Er bod Duw wedi cosbi pobl am bechodau penodol yn y gorffennol, dydy’r Beibl ddim yn awgrymu bod Jehofa nawr yn defnyddio pethau fel salwch neu drychinebau i gosbi pobl am eu pechodau.\nPwy Sydd ar Fai am Ddioddefaint Dynolryw?\nMae Gair Duw, y Beibl, yn datgelu tri o’r rhesymau pennaf dros ddioddefaint dynolryw.\n“Lle Roedd Duw?”\nYdy Duw yn Cymryd Sylw Ohonoch Chi?\nA Ydy Duw yn Eich Deall Chi?\nA Oes Gan Dduw Empathi?\nBydd Duw yn Rhoi Terfyn ar Ein Holl Ddioddefaint\nSut Mae Duw yn Teimlo am Eich Dioddefaint?\nTestun Opsiynau lawrlwytho cyhoeddiadau Y TŴR GWYLIO Rhif 3 2018 | Ydy Duw yn Gofalu Amdanoch Chi?\nRhif 3 2018 | Ydy Duw yn Gofalu Amdanoch Chi?\nY TŴR GWYLIO Rhif 3 2018 | Ydy Duw yn Gofalu Amdanoch Chi?


“Byddaf yn rhoi popeth posib,” medd Williams\nFe fydd canolwr y Scarlets a Chymru Scott Williams yn chwarae ei gêm olaf yng nghrys y Scarlets ym Mharc y Scarlets nos Sadwrn pan fydd y rhanbarth yn croesawu’r Cheetahs yn rownd go-gyn derfynol Guinness PRO14.\nDyma fydd gêm gartref olaf y rhanbarth hefyd gyda’r Scarlets yn gobeithio sicrhau buddugoliaeth er mwyn symud ymlaen i’r rownd gyn derfynol y bencampwriaeth.\nWrth edrych ymlaen i’r penwythnos dywedodd Williams; “Roedd yn deimlad rhyfedd yn erbyn Glasgow. Roeddwn i’n siwr yn fy meddwl y byddai un gêm arall yma ym Mharc y Scarlets. Fe wnaethon ni lwyddo sicrhau gêm gartref yn y gêm go-gyn derfynol ac rwy’n edrych ymlaen at y penwythnos. Ry’n ni’n mawr obeithio y gewn ni doref tebyg i’r un a welwyd yn erbyn La Rochelle.\n“Ry’n ni wedi cael cefnogaeth arbennig y tymor hwn, y gefnogaeth orau ers i ni symud i Barc y Scarlets. Roedd yn bwysig iawn i ni sicrhau gêm gartref. Mae’n record ni yma yn dda iawn ac mae timau’n ei chael hi’n anodd iawn dod yma ac ennill.”\nWrth edrych yn ôl ar ei yrfa gyda’r rhanbarth dywedodd Williams; “Mae yna llond lle o uchafbwyntiau, rwyf wedi bod yma ers cyfnod hir. Fe fydd yn emosiynol ar y penwythnos ond rwy’n mynd i fynd mas i’r cae a rhoi pob peth posib.\n“Ni yw’r pencampwyr presennol, ry’n ni eisua ennill eto eleni. Fe newn ni bopeth y gallwn ni i ennill unwaith eto.”\nMae tocynnau Scarlets v Cheetahs ar gael nawr, cliciwch yma i’w prynu. Ymunwch â ni yn y Parc i ffarwelio â Scott ac eraill.\nScarlets v Cheetahs, Sadwrn 5ed Mai, cic gyntaf 18:35


Mwy nag addysg yn unig - Grŵp Colegau NPTC\nPAM DEWIS GRŴP COLEGAU NPTC?\nEr bod dod i Grŵp Colegau NPTC yn gam mawr o bosib, byddwn yn gwneud popeth y gallwn i helpu myfyrwyr newydd i ymgartrefu cyn gynted â phosibl.\nDyma rai o’r manteision allweddol o astudio yng Ngrŵp Colegau NPTC:\nCymorth personol drwy’r Tiwtoriaid Cwrs, Gwasanaethau Myfyrwyr a Chwnselwyr y Coleg\nCymorth Sgiliau Astudio\nCyfleusterau chwaraeon gwych\nYsgoloriaethau ar gael (trwy broses ymgeisio)\nCynllun Llysgenhadon Myfyrwyr\nUndeb y Myfyrwyr (mae cerdyn disgownt NUS ar gael)\nMae canolfannau adnoddau dysgu ar flaen y gad – meysydd astudio tawel, cyfrifiaduron gyda mynediad i’r rhyngrwyd ac adnoddau llyfrgell\nGweithgareddau cyfoethogi – Rydym yn cynnig cyfle i fyfyrwyr amser llawn gymryd rhan mewn amrywiaeth eang o weithgareddau, o glybiau chwaraeon a theithiau i weithgareddau diwylliannol a cherddorol\nBwrsariaethau ar gael ar gyfer cyflawnwyr uchel o ysgolion partner.\nCYRSIAU, CYRSIAU, CYRSIAU\nAm fod gennymyn ystod helaeth o Gyrsiau Safon Uwch, efallai y bydd angen cymorth arnoch wrth wneud eich penderfyniad terfynol – Dyma rai o’r ffactorau i’w hystyried:\nLleoliad /profiad gwaith yn rhan o’r rhaglenni astudio\nMwynhad o’r pynciau i’w hastudio.\nSYSTEM TIWTORIAL Y COLEG\nMae gan bob myfyriwr amser llawn Diwtor Personol neu Gydgysylltydd Cwrs sy’n gyfrifol am sicrhau bod y grŵp o fyfyrwyr yn manteisio i’r eithaf ar eu hastudiaethau yng Ngrŵp Colegau NPTC.\nYn ystod sesiynau tiwtorial wedi’u cynllunio, mae tiwtoriaid a myfyrwyr yn trafod cynnydd, gosod targedau a chreu cynlluniau gweithredu er gwelliant. Mae’r proses hwn yn cynnwys cynhyrchu Cynllun Dysgu Unigol. Mae Cynlluniau Dysgu Unigol yn cwmpasu materion gyrfa ac Addysg Uwch ynghyd â gwahanol agweddau ar addysg bersonol.\nMae tiwtoriaid yn cael eu cefnogi gan Wasanaethau Myfyrwyr, Gyrfa Cymru a Chwnselwyr y Coleg.\nY rhith-amgylchedd dysgu (VLE) yw’r enw a ddefnyddir ar gyfer y feddalwedd Moodle\nMae ar gael drwy Borth y Myfyrwyr ar Wefan y Coleg ar gyfer addysgu, dysgu a chyfathrebu. Defnyddir Moodle Grŵp Colegau NPTC Coleg i gefnogi sesiynau ystafell ddosbarth a gweithdy.\nBeth ydy Moddle yn cynnig i Fyfyrwyr?\nmynediad i adnoddau dysgu ar-lein\nmynediad i adnoddau athrawon\nmynediad i ddeunyddiau adolygu\nmynediad i adnoddau a rennir\nmynediad i wersi, gwaith cwrs ac adnoddau gwaith cartref\nMynediad i’r llyfr gwaith personol a chofnodion cynnydd unrhyw bryd am eu bod ar gael trwy’r Rhyngrwyd.\nSut mae myfyrwyr yn cael gafael arno?\nRhoddir enw defnyddiwr a chyfrinair Moodle y Coleg i bob myfyriwr Grŵp Colegau NPTC. Mae hyn yn galluogi pob myfyrwyr i fewngofnodi i’r adnodd hwn.\nMewngofnodi i Moodle\nRydym yn annog myfyrwyr i anelu’n uchel ac mae rhai sy’n dyheu i gael lle yn Rydychen neu Gaergrawnt yn derbyn cymorth a chyfarwyddyd gan diwtoriaid Rhydychen a staff uwch y Coleg. Trefnwyd ymweliadau penodol i Oxbridge, gan gynnwys ymweliad dros nos, ar gyfer myfyrwyr sy’n bwriadu gwneud cais, a rhoddwyd cyngor am y proses cais gan Diwtoriaid Derbyn y Prifysgolion.\nRHAGLEN RAGORIAETH I FYFYRWYR GALLUOG A THALENTOG (COLEG CASTELL-NEDD)\nMae aelodau Academi Chweched Dosbarth Grŵp Colegau NPTC yn gymwys i wneud cais am y rhaglen ragoriaeth i Fyfyrwyr galluog a thalentog sydd ar gael i fyfyrwyr sydd wedi cyflawni canlyniadau TGAU rhagorol(Graddau A * A graddau yn bennaf). Bydd myfyrwyr sy’n gwneud cais i brifysgolion mwyaf cystadleuol, sef Grŵp Russell, Rhydychen a Caergrawnt n derbyn cymorth personol drwy ein Rhaglen ragoriaeth. Mae gwneud cais i brifysgolion cystadleuol yn golygu mwy na graddau rhagorol. Rhaid i chi wneud dewis gwybyddus ynghylch y pwnc yr ydych am ei astudio, deall y broses a gweithdrefnau dethol cystadleuol, cyflwyno cais o safon uchel a rhagori mewn cyfweliadau.\nOs oes gennych broffil TGAU sy’n cynnwys graddau A * ac A yn bennaf, caiff eich gosod mewn grŵp tiwtorial penodol a fydd yn diwallu’ch anghenion a’ch uchelgeisiau. Y nod yw ehangu eich gorwelion y tu hwnt i’ch dewis pwnc i hyrwyddo rhesymu dadansoddol a thrafodaeth. Os oes angen mwy o wybodaeth arnoch cyn cofrestru, cysylltwch â ni.\nLlu Cadetiaid Cyfun (CCF)\nMae cynilion CCF yn cynnig ystod eang o weithgareddau heriol, cyffrous, anturus ac addysgiadol i bobl ifanc. Y nod yw datblygu sgiliau mewn cyfrifoldeb personol, arweinyddiaeth a hunan-ddisgyblaeth. Mae’r CCF yn bartneriaeth addysgol rhwng y Coleg a’r Weinyddiaeth Amddiffyn, a gall CCF gynnwys adrannau’r Royal Navy, Royal Marines, a’r Fyddin neu’r Llu Awyr Brenhinol.\nBydd myfyrwyr o bob rhan o’r Coleg yn gallu gwirfoddoli i ymuno â’r CCF waeth pa gwrs maen nhw’n ei astudio. Fel arfer, byddent yn mynychu sesiynau CCF ar brynhawn Mercher yn Academi Chwaraeon Llandarcy, yn ogystal â gwersylloedd penwythnos a gwersyll haf am o leiaf wythnos yn ystod y flwyddyn academaidd. Ychydig iawn o gost sydd ar gael i fyfyrwyr.\nBydd myfyrwyr yn dilyn maes llafur y CCF sy’n cynnwys pynciau megis darllen mapiau, sgiliau craidd milwrol megis trin a saethu arfau, drilio troed (marcio) a sgiliau cyflwyno personol, ymgysylltu â’r gymuned (Sul y Cofio) a gweithgareddau awyr agored megis cyfeiriannu, caiacio, mynydd beicio a llawer mwy.\nYn ogystal â’u cwrs astudio yn y Coleg, mae’r CCF yn anelu at greu pobl ifanc sydd wedi’u llunio’n dda sy’n llawn cymhelliant ac yn barod ar gyfer byd gwaith a gofynion pob math o gyflogwyr.\nCredwn y dylai pob myfyriwr gael cyfle i gynnwys gweithgareddau cyfoethogi yn eu rhaglen astudio i ddysgu sgiliau newydd, ehangu profiad a chwrdd â phobl newydd. Efallai yr hoffech chi gychwyn clwb nad yw wedi’i restru yma. Cysylltwch â ni a byddwn yn eich helpu i’w roi ar waith!\nDyma rai o’r gweithgareddau sy’n cael eu cynnig ar hyn o bryd.\nMae’r Undeb Myfyrwyr yn cael ei redeg gan y myfyrwyr, ar gyfer y myfyrwyr. Eu rôl yw sicrhau bod lleisiau myfyrwyr yn cael eu clywed ar lefel uwch reolwyr, gwrando ar fyfyrwyr o bob rhan o’r colegau, cynnal digwyddiadau ac ymgyrchoedd trwy gydol y flwyddyn, eich helpu i gwrdd â phobl newydd, a chreu cymuned myfyrwyr gynhwysol a chyfeillgar.\nMae cyfoethogi datblygiad personol yn caniatáu ichi wella’ch sgiliau mewn pwnc academaidd, neu ddatblygu sgiliau newydd mewn maes sydd o ddiddordeb i chi ac yn cynnwys y canlynol:\nRhaglen Rhagoriaeth Dawnus a Thalentog (GATE)


Sut i Osgoi Sgwrsio cyfrif broses Ddilysu - Fideo Sgwrsio Tsieina\nSut i Osgoi Sgwrsio cyfrif broses Ddilysu\nSgwrsio yn wefan boblogaidd sy'n darparu ar-lein yn seiliedig ar sgwrs gan ddefnyddio testun, llais a fideoY syniad yw ar gyfer pobl ddieithr i gwrdd o amgylch y byd ac yn rhyngweithio gan ddefnyddio dulliau a grybwyllir. Mae'r safle yn rhoi defnyddwyr y cyfle i sgwrsio gyda unrhyw un ar hap dieithriaid o amgylch y byd. Mae yna opsiwn i ddatgysylltu y sgwrs ar hyn o bryd sesiwn a dod o hyd i defnyddwyr eraill hefyd. Felly, y defnyddiwr yn dewis i gyfathrebu gyda y defnyddiwr ar hap y mae ef neu hi eisiau rhy. Mae'r safle yn cael ei ddefnyddio ar gyfer gwahanol bwrpasau megis dod o hyd i bobl gyda'r un diddordeb, ar-lein dyddio neu dim ond ar gyfer nodweddiadol adloniant. Fodd bynnag, mae yna rai defnyddwyr sy'n defnyddio'r safle ar gyfer diangen neu amhriodol cynnwys a defnyddwyr o'r fath wedyn yn cael eu gwahardd rhag defnyddio sgwrsio.\nI cadwch y safle yn glir mesurau wedi cael eu cymryd bod y bobl ar y we byd yn ddilys ac felly mae cyfrif broses ddilysu ar gyfer yr un.\nMae'n orfodol i chi wneud cyfrif a mynd drwy y broses ddilysu i ddefnyddio chatroulette. Mewn rhai achosion, mae'n cael ei weld bod defnyddwyr yn cael eu gwahardd oherwydd anghwrtais ac yn golygu yn sgwrsio ac yn ei chael yn anodd i fynd yn ôl i sgwrsio. Mae hyn oherwydd bod y dilysu yn golygu rhoi eich rhif ffôn symudol, sef y sylfaen o ddarparu cod dilysu drwy sms er mwyn dod yn aelod. Efallai y byddwch yn creu cyfrif newydd, ond gan fod y rhif yn cael ei ddefnyddio eisoes y bydd yn caniatáu i chi i fynd i mewn i'r safle.\nFodd bynnag, mae defnyddwyr yn ei wneud defnyddio rhai triciau ac yn mynd i mewn ond yn y pen draw y manylion yn cael eu gweld, ac maent yn cael eu gwahardd unwaith eto. Mae'r rhain yn rhai triciau a all fynd â chi yn ôl i mewn i sgwrsio sgyrsiau byd Dal i nid ydych yn gallu i gael mynediad at y wefan, yn well i roi cynnig ar rai safleoedd eraill yn hoffi sgwrsio ar y rhyngrwyd.\nTsieina Cariad Cupid Adolygiad Rhag Diweddaru Eich Briodferch\nKonversacio, - Renkonti novajn amikojn en Sud-Koreio, por Datado - video Datiĝanta\nDating rhyw gofrestru Yn dyddio ar gyfer rhad ac am ddim heb gofrestru gyda lluniau a fideos sgwrs fideo heb gofrestru sgwrs yn Dyddio o amgylch y byd fideo Dating merched fideo sgwrsio amgen fideo sgwrs roulette gofrestru safle yn dyddio Dating heb gofrestru gyda lluniau sgwrs roulette ar-lein heb


Gêm Glanha I Fyny ar gyfer Gwyliau'r Haf. Chwarae rhad ac am ddim ar-lein\nChwiliwch am eitemau Glanhau 7 mlynedd Gweithredu Barbie wisgo i fyny Frenzy Garfield Rasio ar y wagenni Dasha Siôn Corn Kids gwisgo i fyny ar gyfer merched Diego a Dasha Dora Chwiliwch am eitemau Cegin Makvin\nGêm Glanha I Fyny ar gyfer Gwyliau'r Haf Ar-lein\nGlanha I Fyny ar gyfer Gwyliau'r Haf\nGêm Disgrifiad: Aeth y rhieni i'r môr am bythefnos ac mae bellach yn wastad ar gael i chi. Mae'n gyd yn dda ac yn hwyl, ond bydd rhieni yn fuan yn dychwelyd o wyliau. Os byddant yn gweld y llanast, byddant yn eich rhoi ar amser hir o dan arestiad ty. Yn cael amser i lanhau'r tŷ cyn i'r rhieni ddychwelyd.\nBRACET I'R GANGEN Glanhau Gardd Candy Robber Bob 5: Antur yn y Deml Frenhines iâ: dylunio ystafell ymolchi Jeff y lladdwr: Gwên ofnadwy Arwyr i fyny Wedi'i rewi: Arddull cwpl cowboi Tŷ'r Pharo: Gwrthrychau Cudd Fy Draig Ddaw Y goroeswyr olaf Adluniad o'r plasty Syniad Yeti Storfa drysor fach Ynys Baeou\nAeth y rhieni i'r môr am bythefnos ac mae bellach yn wastad ar gael i chi. Mae'n gyd yn dda ac yn hwyl, ond bydd rhieni yn fuan yn dychwelyd o wyliau.\n© playgame24.com - gêm ar-lein rhad ac am ddim Glanha I Fyny ar gyfer Gwyliau'r Haf () Chwarae\nfflachia herwhela ar-lein Glanha I Fyny ar gyfer Gwyliau'r Haf rhad ac am ddim.. Peidiwch ag anghofio sgorio'ch y gêm hon Glanha I Fyny ar gyfer Gwyliau'r Haf a rhannu gêm hon gyda'ch ffrindiau gorau.


Llefydd Chwarae Olwynog\nHafan > Hamdden a Thwristiaeth > Gwasanaethau Hamdden > Llefydd Chwarae Olwynog\nYn Sir y Fflint, mae chwaraeon olwynog megis BMX, sgrialu, sgwteri, beiciau mynydd a sglefrio mewn llinell yn dod yn fwy a mwy poblogaidd gyda phobl ifanc.\nMae Cyngor Sir y Fflint wedi ymrwymo i ddarparu a datblygu llefydd i bobl ifanc gael at gyfleusterau sy’n annog cyfleoedd chwarae olwynog ac o ganlyniad mae’r defnyddwyr yn gwella’u sgiliau ac yn dod yn fwy hyderus wrth iddynt ddatblygu.\nMae gennym 10 o Lefydd Chwarae Olwynog mynediad agored ar draws Sir y Fflint. Nod pob safle yw darparu lle un pwrpas ar gyfer chwarae olwynog sy’n fwy ysgogol ac yn ddiogelach na llefydd megis strydoedd, canolfannau siopa ayb. Mae hefyd yn lle ble gall pobl ifanc fwynhau eu hunain heb achosi niwsans i breswylwyr/cerddwyr. Maent hefyd yn fan cyfarfod da i gael gwybod y newydd diweddaraf gan ffrindiau ac i hogi sgiliau.\nMae Llefydd Chwarae Olwynog wedi’u gwneud o’r deunyddiau a’r dulliau diweddaraf i sicrhau ansawdd y profiad reidio. Mae pob Lle Chwarae Olwynog yn cael ei ddatblygu gyda’r gymuned leol ac mae golwg unigryw ar bob un o ganlyniad i’r ffaith fod y sglefrwyr/beicwyr o fewn y gymuned honno wedi bod â rhan wrth gynllunio a dewis yr elfennau reidio. Gyda sglefrwyr a beicwyr lleol yn helpu i gynllunio’r parciau, i ddarparu’r llinellau a’r llif gorau posib, maen nhw hefyd yn dechrau cymryd perchnogaeth ar eu cyfleuster, gan arwain at lai o fandaliaeth a gwell cytgord cymunedol.\nHefyd Canolfan Hamdden Glannau Dyfrdwy mae gan parc sglefrio dan do, gweler Esblygiad Eithafol am fwy o fanylion.\nRhestr y Safleoedd\nYsgol Uwchradd Elfed, Bwcle\nParc Wepre, Cei Connah\nWelsh Road, Garden City/Sealand\nMaes Chwaraeon, Gronant\nCae Chwarae Gladstone, Penarlâg\nMaes Pennant, Mostyn\nMaes Bodlonfa, Yr Wyddgrug\nParc Phoenix, Coed-llai\nBrookes Avenue, Brychdyn\nYchwanegiad diweddar yw’r cyfleuster math Trac Pwmpio sydd wedi’i anelu at ddefnyddwyr beiciau mynydd. Mae dau o’r cyfleusterau hyn wedi’u lleoli yn:\nStryd y Frenhines, Treuddyn\nMaes Chwaraeon, Gwernymynydd


Pedwar (9781847716484) | Lleucu Roberts | Y Lolfa\nNofel gyffrous yn dilyn pedwar yn ffoi o'u cartref sy'n llawn problemau ond yn darganfod bod bywyd oddi cartref yn eu gorfodi i wynebu problemau gwaeth.\n"Dyma nofel ddarllenadwy iawn yn y gyfres Mellt. Mae yna nifer o themâu yn y nofel hon. Ffyddlondeb yw'r un pennaf ac mae gweld y pedwar plentyn mor driw i'w gilydd ac i'w mam yn dod â deigryn i'r llygad. Dyma nofel sydd wedi'i hysgrifennu yn gelfydd ac y mae'n sicr o ennyn sawl trafodaeth yn yr ystafell ddosbarth." - Sarah Down-Roberts, Gwales\n"Fe wnaf i'n siwr ein bod ni'n pedwar yn aros gyda'n gilydd - beth bynnag sy'n digwydd."\nMae'n hawdd gwneud addewid. Yn enwedig i fam sydd wedi meddwi. Ond pa mor hawdd yw ei gadw?\nDyna yw problem Ari, 13 oed. Fe yw'r unignun sy'n cadw trefn ar deulu Coed Helyg - ar ei frawd a'i chwiorydd, ar Soch y mochyn, Bwch yr afr a'r ieir.\nOnd nawr mae Mam wedi diflannu.\nDoes dim bwyd ar ôl yn y ty.\nMae'r afr yn sâl.\nFydd hi ddim yn hir cyn i bobol roi dau a dau at ei gilydd a bydd byd y teulu bach yn cael ei chwalu. Diolch byth fod gan Ari gynllun - cynllun gwallgo a dweud y lleiaf. Ond bydd yn eu gyrru ar antur fwyaf peryglus eu bywydau.


W939 Pen brysgyll wyffurf\nGan Gebelein. Prynwyd gan Wellcome o gasgliad MacGregor ym 1922. Cyfnod Naqada II. Calchfaen melyn\nPen brysgyll ar siâp disg W152\nGwyrddfaen. Cloddiwyd ym Mostagedda 1929. Am adroddiad ar y cloddio gweler Brunton, (1937, 72). Caiff bedd 1854 ei ddisgrifio fel bedd gyda chyllell fflint wedi torri a phen brysgyll yn gorwedd yn ddarnau o flaen y pen a’r breichiau. Cafwyd hyd i bestl yn yr un bedd. Mae fwy na thebyg yn dyddio i Naqada I.\nRoedd pennau brysgyll yn cael eu defnyddio fel arfau ac mewn seremonïau. Mae nifer o ddarluniau’n dangos brenhinoedd yn lladd eu gelynion â gwrthrychau o’r fath. Fodd bynnag, mae’r ffaith bod brysgyll fel y rhain mor fach yn awgrymu mai pethau i’w dangos ac nid i’w defnyddio oeddent. Awgrymwyd y byddai pennau brysgyll naill ai’n cael eu cysylltu wrth garrai lledr, neu wedi’u rhoi ar goes bren. Mae nifer wedi’u darganfod sydd â charnau pren (gweler Stevenson am enghreifftiau).\nMae’n ymddangos, yn gyffredinol, bod y pen brysgyll siâp disg yn hŷn na’r pen brysgyll siâp gellygen. Mae’r ddau’n dyddio i’r cyfnodau Cynddynastig neu Ddynastig Cynnar (4000-3000CC) ac i’w cael mewn beddau. Yn aml maen nhw’n edrych fel petaent wedi’u torri’n bwrpasol cyn cael eu rhoi yn y beddau.\nMae un astudiaeth (Podzorski 1993) wedi awgrymu mai â beddau dynion y mae brysgyll yn dueddol o fod wedi’u cysylltu (er y gall y gydberthynas fod yn ddibwys gan mai dim ond dau ben brysgyll oedd yn yr astudiaeth) ac mae astudiaeth Hassan a Smith (2002, 52) o 426 o feddau o 5 mynwent yn awgrymu bod pennau brysgyll mor debygol o fod yn gysylltiedig â beddau menywod ag â rhai dynion.\nGwyddom am bennau brysgyll model, rhai enghreifftiau’n fach iawn, rhai’n anarferol o fawr. Mae’r ddwy elfen hyn yn dangos bod gan bennau brysgyll werth symbolaidd yn ogystal ag ymarferol (mae pennau brysgyll sydd o bosib yn amwledaidd yn y Ganolfan e.e. EC3037).


Amdanom Ni - Tlws Jewellery\nCroeso i'n gwefan. Mae gennym dros 14 mlynedd o brofiad o weithio efo gemwaith arian, felly gellwch fod yn siwr bod ein casgliad yn cynnwys yr emwaith ddiweddaraf o'r ansawdd orau gan gwmniau fel Fiorelli, Elements and Beginnings. - rhywbeth at ddant pawb.\nSefydlwyd Tlws yn Awst 2005, ar fferm y perchennog, Gaenor Roberts yn Llanfair Talhaiarn, ger Abergele, Gogledd Cymru, ac roeddem gennym siopau ar y stryd fawr tan 2018. Erbyn hyn, cewch weld ein casgliad cyfan ar-lein, a chael eich gemwaith wedi'i gludo i'ch cartref, swyddfa neu gyfeiriad derbynnydd eich anrheg, wedi'i gyflwyno mewn bocs pwrpasol.\nMae Tlws yn hynod o falch i weithredu'n gwbl ddwyieithog. Mae prif bwyslais y cwmni ar ddarparu gwasanaeth personol heb ei ail - gwefan cwbl ddwyieithog, a chyffyrddiadau personol megis gyrru anrheg yn syth i'r derbynnydd. Methu dewis? Rydym hefyd yn gwerthu ein tocynnau anrheg ar-lein.


Rydych chi yma: Ymweld / Cerdded / Cymedrol / Clogau, Bontddu\nMae'r llwybr hwn yn eich arwain at hen waith aur y Clogau ble mae golygfeydd hyfryd o fynyddoedd De Eryri ac o aber y Fawddach. Mwyngloddfa’r Clogau oedd y mwyaf ei maint a’r mwyaf cynhyrchiol yn yr ardal. Er mai copr a gloddiwyd gyntaf, cloddiwyd dros 165 mil tunnell o fwyn yma rhwng 1862 a 1911 a chael o’r mwyn hwnnw dros 78 mil owns o aur. Ystyr 'Clogau' yn llythrennol yw craig serth.\nDechrau/Diwedd: Un o'r cilfannau ochr Dolgellau i Bontddu\nCyfeirnod Grid: SH 679 188\nCôd Post: LL40 2UL\nMap: Arolwg Ordnans Explorer OL23 (Cadair Idris a Llyn Tegid)\nCyfleusterau: Toiledau a garej ym Mhontddu\nParcio: Cilfan ym mhentref Bontddu.\n1. O’r gilfan, croeswch y ffordd yn ofalus a cherddwch i gyfeiriad Dolgellau a throi lawr am yr afon Fawddach wrth yr arwydd llwybr cyhoeddus tuag at dŷ o’r enw Rhuddallt. Ewch i’r chwith o flaen y tŷ trwy giât fechan i gyfeiriad yr afon.\n2. Ar waelod y llwybr ewch i'r dde trwy'r giât a chadw gyda’r aber gan fynd trwy giât arall a dilyn y clawdd llanw. Croeswch y bont dros y ffos ac ewch ymlaen nes cyrraedd afon Cwm Llechen sy’n llifo drwy’r pentref. Trowch i’r dde gan ddilyn yr afon ac ymuno â'r lôn i fyny am bentref Bontddu. Wrth gyrraedd y ffordd fawr, trowch i’r chwith a cherddwch am 50m nes gweld arwydd Llwybr Cyhoeddus yr ochr arall i’r ffordd. Dilynwch y llwybr hwn i fyny heibio’r hen gapel. Mae’r llwybr yn arwain i fyny trwy dir coediog i ardal y gwaith aur.\n3. Cymerwch ofal yma! Mae’r ceunant yn serth a llif yr afon yn gryf. Cadwch ar y llwybr dan gysgod y coed derw, coed arferid eu torri ers talwm ar gyfer diwydiant adeiladu llongau y Fawddach. Fe ddowch yn y man at bont Figra. Ochr draw i’r afon gwelir olion hen waith trin mwyn.\n4. Daliwch i ddringo nes cyrraedd ffordd darmac. Trowch i’r dde ac yna ar ôl yr ail dŷ, sef Llechfraith, ewch drwy'r giât wrth arwydd Llwybr Cyhoeddus ar y chwith gan gadw i'r chwith tu ôl i’r tŷ. Mae’r llwybr hwn yn codi’n raddol at hen waith aur y Clogau. Ewch heibio’r tomenydd rwbel, gan anelu at y cwm nesaf, sef Cwm Mynach, gan gadw’r bryncyn ar y dde a’r wal garreg ar y chwith. Fe ddowch at gornel cyn hir lle mae camfa garreg. Mewn tywydd gwlyb neu rewllyd gall y cerrig fod yn llithrig iawn. Cymerwch ofal.\n5. Ar ôl y gamfa, ewch yn syth ymlaen i lawr ar eich pen at dŷ Garth Gell. O'ch blaen mae mynydd y Garn, a'r Diffwys i'r chwith. Cariwch ymlaen i lawr ar hyd y trac gan fynd i'r dde heibio wyneb y tŷ a thrwy'r giât gan barhau ar letraws i lawr. Llwybr trwy ganiatâd yw'r darn hwn a'r caniatâd ar yr amod nad oes unrhyw un yn aflonyddu ar y stoc. Gofynnwn i chi gadw'ch ci ar dennyn yma a lle bynnag y bo anifeiliaid yn pori. Fe ddowch at dro pedol ger adeilad ar waelod y darn llwybr yma. Ewch trwy'r giât ar y llaw dde a cherdded i fyny'r llethr at y tir coediog lle mae giât yn eich arwain i Warchodfa Natur Coed Garth Gell. Mae'r coed derw, y bedw a'r grug yn cynnal amrywiaeth o adar coedwig a nifer dda o'r Troellwr Mawr.\n6. Mae'r llwybr yn eich tywys trwy'r warchodfa lle mae golygfeydd ysblennydd i'w cael o aber yr afon Fawddach, Cader Idris, Aran Fawddwy ac Aran Benllyn, a'r Rhobell Fawr.\n7. Pan ddowch at fforch amlwg ar ôl disgyn tipyn cadwch i’r dde gan barhau'n raddol i lawr drwy'r coed. Wrth gyrraedd giât yn y wal ar y chwith, ewch trwyddi gan droi i'r dde ar y ffordd darmac sydd yn arwain yn ôl i lawr i'r maes parcio.\nMorfa Mawddach (© Kevin Richardson)


FFYNNON PLAS GOGERDDAN\nTra’n mynd efo Elen, y ferch , a’i chi am dro drwy goedwig yn ymyl Plas Gogerddan ger Aberystwyth, daethom ar draws ffynnon a oedd wedi ei llenwi efo dail, brigau a phridd. Felly dyma fynd ati i’w glanhau a gweld bod cerrig wedi eu gosod i ddal tarddiad o ddŵr. Nid yw yn ddofn ac rwyf yn rhyw hanner credu mai ei phwrpas oedd di-sychedu yr helgwn wrth fynd allan i’w hymarfer. Roedd Gogerddan yn enwog iawn am eu cŵn llwynog a’r cŵn a ddefnyddient i fynd ar ôl ysgyfarnogod. Mi fyddai y cŵn ysgyfarnogod allan o waith pe baent ar gael heddiw gan fod rheini wedi mynd yn bethau prin iawn. Cyfeirnod y ffynnon yw NS 243527.\nErwyd Howells, Capel Madog, Aberystwyth\nLLYGAD Y FFYNNON Rhif 24 Haf 2208\nHEN FFYNHONNAU TREF ABERYSTWYTH\nCasglwyd y wybodaeth ganlynol gan David Samuel, prifathro cyntaf Ysgol Ardwyn. Gwnaeth nodiadau ar gyfer erthyglau a ddyddiwyd Gorffennaf 27ain, 1892. Mae’r dogfennau i’w gweld yn y Llyfrgell Genedlaethol o dan y cyfeirnod NLW MS 2832B. Diolch i Jane Lloyd Francis. Abercregir ger Machynlleth, am anfon y wybodaeth ar gyfer Llygad y Ffynnon (Cadwyd y sillafu gwreiddiol)\nMeddai David Samuel “Cefais yr hanesion canlynol oddi wrth Mr John Evans, Cabinet maker, un o hen ddinasyddion Aberystwyth, yr hwn sy’n gyfoethog o lawer hanes cysylltiedig â’n tref.”\nFFYNNON TWLC YR HWCH\nFlynyddodd yn ôl …nid oedd rhwng adeilad y Coleg a’r castell yr un wal yn y byd – peth cymharol ddiweddar yw’r ffordd sy’n arwain heibio i’r coleg at y castell, ac yn ddiweddar, wrth wneud y ffordd yr adeiladwyd y mur- ‘y sea wall.’ Yr oedd yn y fan hon, rhwng y môr a’r Eglwys, gae bychan, yr hwn a elwid ‘Cae Judith . Hen housekeeper-ni-charge i’t tŷ a adweinid y pryd hwnnw ac am flynyddoedd wedyn, ac a adwaenir eto gan hen bobl y dref wrth yr enw ‘Castle House’, sef y darn canol o’r Coleg a thŷ y Prifathraw. Ystyrid yr hen Judith yn ddoctores o gryn fri yn enwog fel meddyg. Mae Judith wedi marw bellach ers 60 mlynedd. Ymddengys fod Cae Judith yn terfynu ar ochr y môr mewn dibyn serth, ac yng nghesail y dibyn llochesai Ffynnon Twlc yr Hwch. Elent at y ffynnon o Pier Street, drwy King Street (neu College Street fel y myn rhai ei galw yn awr) ac wedi myned heibio i’r Castle House, yr oedd yno lwybr yn arwain i’r traeth ac at y ffynnon. Yn y fan hon rhwng Craig y Castell a Chraig y Wig yr oedd yno draeth bychan yr hwn a elwid yn gyffredim wrth yr enw ‘Glan Môr Ladis’ am y reswm mai yn y fan hon yr arferai merched drochi yn yr amser gynt. Ymolchent ac ymdrochent yn y fan hon yn y drefn fwyaf cyntefig, yn hanner noethion neu yn gwbl noethion. Yn y traeth hwn hefyd y mae Pwll Padarn yr hwn y gellir ei weled yn ein hamser ni pan y bydd y trai ymhell allan. Arferai yr hen bobl drochi yn aml,aml ynddo. Pan adeiladwyd Eglwys Mihangel Sant ( y drydedd o’r enw hwnnw) cauwud y llwybr a arweiniai efo’r wal i fyny , a gwnaethpwyd y ‘sea-wall’ presennol. Yr adeg honno dinistriwyd yr hen ffynnon hefyd. Yr oedd ynddi ddigon o ddwfr bob amser, digon o ddwfr a’r math ragora, yr hwn oedd yn hynod ddymunol oblegid ei oerni adfywiol ym misoedd tesog yr haf. Ond ar brydiau, a’i y ffynnon yn hollol ddi-fudd, yn enwedig yn amser y ‘spring tides’ mawrion, pan y byddai’r môr yn codi i’r lan yn uchel, a’r llanw yn ddigon cyflawn I ddod at y ffynnon a’i llenwi â heli. Tybir mai llysenw o ryw fath oedd yr enw roed ar y ffynnon.\nFFYNNON GRAIG GOCH\nFfynnon rinweddol iawn oedd hon-arferai pobl y dref fynd at ei dyfroedd bob bore i olchi eu llygaid os bydd ryw wst arnynt. Yr oedd y ffynnon yng nghardd Graig Coch, wrth gefn y tŷ, rhyngddo a’r môr. Yr oedd tua 10 troedfedd mewn dyfnder. Deuai’r dŵr i’r ffynnon o graig yn bistyll neu raeadr bach tlws iawn. Nid oedd y wal sy’ nawr yn rhedeg o gylch yr ardd wedi ei hadeiladu y pryd hwnnw. O’r pistyll bach byddai y rhai oeddynt am yfed y dwfr yn arfer ei sugno i mewn trwy welltyn tenau.\nYr oedd y ffynnon hon hanner ffordd rhwng Trefechan a Felin y Môr, ac yr wyf yn lled hyderu mai hon yw’r ffynnon sy’n awr i’w gweled ar ymyl y ffordd sydd rhwng Trefechan a’r felin. Nid wyf yn gwybod fod dim neullduol wedi digwydd yn dwyn perthynas â’r ffynnon hon. Nid wyf yn sicr fy mod wedi sillebu ei henw yn iawn ac nid oes gennyf y syniad lleiaf beth yw meddwl ac ystyr y gair.\nFFYNNON YR ANCR\nNid wyf yn berffaith sicr fy mod yn sillebu’r gair hwn yn gywir. Yn gyffredin ysgrifennir ef fel gair Saesneg ‘anchor’ ond nid angor yw’r enw priodol ar y ffynnon ond ‘ancr’ neu meudwy- ‘hermit’s well’. Ceir hefyd yn ‘Pen anchor- ‘hermit’s peak’. Ymddengys fod gynt ddwy ‘Ffynnon yr Ancr’- yr oeddynt yn llochesi dan y geulan ar y ffordd yr eloch o ‘Ben yr Ancr’ yng nghyfeiriad y pier cerrig. Yr oedd y ddwy yn agos iawn lle y gosodir y lamp i fyny gyferbyn â’r fynedfaa i’r porthladd, i ddangos i’r llongau y modd i iawn gyfeirio eu cwrs pan yn gwneud eu ffordd i mewn drwy fynedfa gul ym mhen y bar. Mae’r ddwy ffynnon wedi eu cau i fyny ers 40 neu 50 mlynedd yn ôl. Cauwyd hwynt pan y cynlluniwyd y ffordd sydd yno i fyned yn ôl a blaen at y pier. Yn ymyl y fan lle’r oedd y ffynnon mae yno, fel y gwyddys, graig wedi ei thorri trwodd - êl y ffordd yn awr drwy fwlch yn y graig. Gwnaethpwyd hyn tua’r un adeg a phan y llanwyd y ffynhonnau. Gelwid y lle hwn yn ‘Pen Huwcyn’. Arferai’r hen forwyr ddweud am yr ‘Huwcyn ‘hwn, mae dyn ydoedd heb fod yn ei lawn synhwyrau, ac yn arfer mynychu fel gwallgofddyn ar ei ben ei hun i’r man unig neillduedig hwn. Ac yn y ffaith hon, yn y bywyd meudwyol yn ddiau y treuiliasai Huwcyn ei hoedl, y gwelaf esboniad ar y geiriau uchod,’Ffynnon yr Ancr’a ‘Phen yr Ancr’.\n(Nid oes sicrwydd o leoliad y ffynhonnau hyn erbyn heddiw felly mae’n amhosibl rhoi cyfeirnod map cywir iddynt. Gol.)\nLLYGAD Y FFYNNON Rhif 39 Nadolig 2015.


Y Pethau Pwysig yn cyflwyno profiadau cofiadwy\nMae'r haf prysur i Economi Ymwelwyr Cymru wedi dangos pwysigrwydd hanfodol seilwaith twristiaeth o ran darparu profiad o safon i ymwelwyr.\nEr mwyn helpu sefydliadau i gynllunio ymlaen ar gyfer y blynyddoedd i ddod, mae Y Pethau Pwysig yn gronfa newydd ledled Cymru sy'n cefnogi sefydliadau cyhoeddus, y trydydd sector a sefydliadau dielw i gyflawni gwelliannau sylfaenol i seilwaith twristiaeth ar raddfa fach.\nMae 26 o brosiectau wedi bod yn llwyddiannus yn eu ceisiadau am gyllid ar gyfer y gronfa £2.4 miliwn ar gyfer 2021-2022.\nCefnogwyd prosiectau seilwaith twristiaeth ar raddfa fach gan awdurdodau lleol, parciau cenedlaethol a'r trydydd sector a - pob un yn helpu i sicrhau bod pob ymwelydd â Chymru yn cael profiad cadarnhaol a chofiadwy drwy gydol eu harhosiad.\nMae'r prosiectau'n cynnwys mannau gwefru cerbydau trydan, gwell cyfleusterau toiled a pharcio ceir, cyfleusterau Mannau Newid hygyrch a gwell arwyddion a phaneli dehongli - a siglen dros raeadr.\nDywedodd Gweinidog yr Economi, Vaughan Gething: "Yn dilyn yr haf prysur a gawsom yma yng Nghymru, rydym wedi gweld y rhan bwysig sydd gan amwynderau twristiaeth lleol ar wneud taith yn un gofiadwy. Mae'r cyfleusterau hyn yn aml yn mynd heb sylw ond maent yn rhan bwysig o brofiadau pobl pan fyddant yn ymweld â Chymru ac maent hefyd o fudd i'r rhai sy'n byw yn yr ardal. Rwy'n falch iawn ein bod yn gallu cefnogi'r sefydliadau hyn i wella profiad ymwelwyr yn eu hardaloedd."\nMae 'lle newid' modern gyda chyfleusterau i bobl ag anableddau, toiledau cyhoeddus wedi'u hadnewyddu a gwelliannau mynediad ar eu ffordd i atyniad Aqua Splash poblogaidd Glan Môr Aberafan.\nDywedodd y Cynghorydd Annette Wingrave, Aelod Cabinet Cyngor Castell-nedd Port Talbot dros Adfywio a Datblygu Cynaliadwy: "Y bwriad yw, unwaith y bydd y gwaith wedi'i gwblhau, y bydd y toiledau cyhoeddus a'r lle newid yn y lleoliad hwn ar agor i'r cyhoedd drwy'r flwyddyn. Bydd hyn yn sicrhau bod Glan Môr Aberafan yn parhau i fod yn gyrchfan sy'n hygyrch i ymwelwyr anabl a'u teuluoedd drwy gydol y flwyddyn."\nBydd tri o safleoedd atyniadau ymwelwyr Dŵr Cymru yn elwa o gyllid Pethau Pwysig\nBydd Uned Lleoedd Newid hefyd yn flaenoriaeth i Dŵr Cymru fel rhan o brosiect i ddatblygu Hwb Beicio ar eu Safle Cwm Elan. Mae Dŵr Cymru hefyd wedi derbyn cyllid ar gyfer datblygu Siglen y Sgydau ac chelf Dŵr yn Llyn Brenig. Mae Siglen y Sgydau yn defnyddio cannoedd o jetiau dŵr i greu effaith rhaeadr y gellir ei rheoli sy'n cynnwys siglenni a gellir ei haddasu hefyd i fynd â defnyddwyr â symudedd cyfyngedig, gan gynnwys cadeiriau olwyn. Bydd Dŵr Cymru hefyd yn datblygu anturiaethau awyr agored i bawb yng Nghronfeydd Lliw gyda gwelliannau mynediad a meysydd parcio, gorsaf weithgareddau a thaflenni llwybrau natur yn ogystal â gosod offer chwarae naturiol.\nDywedodd Prif Weithredwr Dŵr Cymru, Peter Perry: "Gyda chynifer o bobl yn aros adref am eu gwyliau yr haf hwn, rydym wedi gweld mwy o bwysau mewn nifer o'n hatyniadau ymwelwyr a'n mannau prydferth lleol. Felly, rydym yn hynod ddiolchgar i Lywodraeth Cymru am y cymorth gwerthfawr, a fydd yn ein helpu i wella cyfleusterau a darparu profiadau mwy cynhwysol i ymwelwyr o bob oed a gallu.”\nAberavon Drone 4K 6-2


Cyfradd cyfnewid Somoni Tajikistani (TJS) I Bahrain Dinar (BHD) byw ar farchnad cyfnewid Forex\nCyfraddau cyfnewid FOREX updated: 19/11/2019 17:31\nSomoni Tajikistani - Bahrain Dinar pris ar hyn o bryd ar y farchnad cyfnewid Forex yn 19 Tachwedd 2019\n17:31:06 (Diweddariad cyfradd forex mewn 59 eiliad)\n1 TJS = 0.04 BHD\n1 BHD = 25.63 TJS\nCyfradd cyfnewid Forex o Somoni Tajikistani i Bahrain Dinar. Ar Forex, mae 1 Somoni Tajikistani yn costio 0.04 BHD. Somoni Tajikistani cyfradd i Bahrain Dinar yn diweddaru bob 30 eiliad. Diweddariad cyflym o gyfradd Somoni Tajikistani.\nSiart masnachu Forex Bahrain Dinar - Somoni Tajikistani yn byw, 19 Tachwedd 2019\nSiart masnachu Forex Somoni I Bahrain Dinar yn byw, 19 Tachwedd 2019\nMae'r siart o Somoni Tajikistani i Bahrain Dinar Wcrain ar 19 Tachwedd 2019 yn cael ei gyflwyno ar ein gwefan. Gwneir y siart o Somoni Tajikistani i Bahrain Dinar ar y brig i'w gwneud hi'n gyfleus i chi wylio'r newidiadau yn y gyfradd gyfnewid. Gellir darganfod yr union gyfradd Somoni Tajikistani ar y siart os ydych chi'n hofran drosti. Diweddariad siart cyfradd cyfnewid bob 30 eiliad.\nTrosi Somoni Tajikistani I Bahrain Dinar Somoni Tajikistani I Bahrain Dinar Cyfradd cyfnewid Somoni Tajikistani I Bahrain Dinar Hanes y gyfradd gyfnewid\nMasnachu ar-lein Somoni Tajikistani (TJS) i Bahrain Dinar ar hyn o bryd\nHanes y Somoni Tajikistani i Bahrain Dinar bob munud. Dynameg y Somoni Tajikistani (TJS) i Bahrain Dinar ar y funud hon. Cyfradd gyfnewid y funud o'r Somoni Tajikistani i'r Bahrain Dinar yn y tabl am 10 munud. Mae'n gyfleus cymharu newidiadau yn y gyfradd gyfnewid bob munud.\nMasnachu ar-lein Somoni Tajikistani (TJS) i Bahrain Dinar masnachu olaf awr\nBob awr rydym yn olrhain cyfradd cyfnewid Somoni Tajikistani i Bahrain Dinar. Cwymp y Somoni Tajikistani (TJS) i Bahrain Dinar yr awr hon yw - -0.0000 BHD. Mae'r wefan yn dangos tabl ar gyfer postio 10 awr o'r Somoni Tajikistani i'r Bahrain Dinar am bob awr. Postio gwybodaeth yn gyfleus ar y gyfradd awr ar y wefan.\nMasnachu ar-lein Somoni Tajikistani (TJS) i Bahrain Dinar tuedd heddiw 19 Tachwedd 2019


Cymru’n agored i fusnes, medd Jane Hutt\nHafan > Newyddion > Gwella gwasanaethau cyhoeddus > 2012 > Cymru’n agored i fusnes, medd Jane Hutt Newyddion\nBydd Llywodraeth Cymru yn parhau i weithio gyda’r sectorau cyhoeddus a phreifat i gael y gwerth gorau am arian, ac i gefnogi’r economi wrth wario arian cyhoeddus. Dyna a ddywedodd Jane Hutt, y Gweinidog Cyllid, wrth gynadleddwyr o fyd diwydiant ac o’r sector cyhoeddus.\nRoedd y Gweinidog yn siarad yn ‘Sector Cyhoeddus Cymru: Ar Agor am Fusnes’, sef digwyddiad a drefnwyd yng Nghaerdydd gan Lywodraeth Cymru i roi sylw i arferion da ym maes caffael, i drafod arferion gwael, ac i drafod sut i gael y cydbwysedd iawn er mwyn gwneud penderfyniadau doeth. Gyda mwy na 250 o gynrychiolwyr yno o fyd busnes, y sector cyhoeddus a’r trydydd sector, dywedodd Jane Hutt: "Mae ein ffordd o ddefnyddio £4.3 biliwn o arian cyhoeddus yn cael effaith enfawr ar swyddi a busnesau yng Nghymru. Rydyn ni eisiau gweld yr arian yma yn cael ei wario mewn ffordd sy’n cefnogi’r economi, yn creu swyddi ac yn darparu gwasanaethau cyhoeddus o safon uchel ymhob rhan o Gymru.\n"I gefnogi ein blaenoriaeth i gael twf a swyddi, mae yna ymrwymiad i sicrhau bod prosesau caffael cyhoeddus yn syml, a bod contractau’n agored i bawb.\n"Rydyn ni eisoes wedi symleiddio ein dull cyn-gymhwyso a’r gyfres o gwestiynau. Mae hyn yn bendant wedi helpu i wneud contractau’n fwy posib i gyflenwyr llai. "Mae gwahaniaeth i’w weld eisoes yn y sector adeiladu. Yn y flwyddyn ariannol ddiwethaf, mae busnesau Cymreig – y rhai sydd â’u pencadlys yng Nghymru – wedi ennill 51 o’r 75 o gontractau neu fframweithiau a ddyfarnwyd, gwerth £780 miliwn ohonynt. Y flwyddyn cynt, dim ond 18 o ddyfarniadau y llwyddodd busnesau o Gymru i’w cael, felly mae’n amlwg fod hyn yn cael effaith yn barod."\nHefyd, pwysleisiodd y Gweinidog fod y polisi Manteision Cymunedol yn cael effaith. Mae’r polisi hwn yn rhoi amod mewn contractau fod yn rhaid i fusnesau amlinellu sut y byddan nhw’n sicrhau canlyniadau cymdeithasol megis hyfforddiant a chyflogaeth i bobl dan anfantais ac yn defnyddio cadwyni cyflenwi lleol. Ychwanegodd Jane Hutt:\n"Mae’r polisi eisoes wedi dod â manteision i unigolion a chwmnïau ledled Cymru. Allan o’r saith prosiect cyntaf i gael eu cwblhau, ac a oedd yn werth £186 miliwn, cafodd 87% ei wario yng Nghymru. Aeth £66 miliwn yn uniongyrchol ar gyflogau i bobl yn byw yng Nghymru, aeth £96 miliwn i fusnesau Cymreig, a chafodd rhyw 170 o bobl dan anfantais yng Nghymru werth 8,600 o wythnosau o brofiad gwaith. Dyma beth yr ydw i eisiau ei weld yn digwydd gyda phob contract mawr yn y sector cyhoeddus yng Nghymru.\n"Ond mae’n bwysig cofio na chawn ni fyth un ateb ar gyfer caffael yng Nghymru. Mae’n fater o gael strategaethau craff a datblygedig. Gyda rhai contractau, bydden ni eisiau denu buddsoddiad o’r tu allan, a gyda rhai eraill, bydden ni eisiau gweld microfusnesau llai yn cydweithio ac yn creu consortia. "Trwy gyfuno’r dull caffael cywir gyda sector fusnes sy’n gryf ac yn uchelgeisiol, gellir gwneud llawer o ddaioni. Bydd busnesau nid yn unig yn gallu helpu’r sector cyhoeddus i godi safon ein gwasanaethau a’u gwneud yn fwy effeithlon – i’r busnesau iawn, mae’r sector cyhoeddus yn aml yn gallu rhoi’r llwyfan cadarn sydd ei angen er mwyn ymestyn i farchnadoedd y tu hwnt i Gymru.\n"Byddwn i’n annog pawb i groesawu prosesau sy’n agored, yn dryloyw ac yn syml. Byddwn i’n eu hannog hefyd i fodyn agored i drafod, yn agored i heriau adeiladol ac yn agored i newid. Dyna sut y gallwn ni ddangos bod Cymru yn wir yn agored i fusnes."\nAr Agor am Fusnes De Cymru


Real Estate Listings: » Residential homes » Houses » GB » Leicestershire » Leicester » Knighton Fields » Ty Teras 3 Gwely i'w Rhentu yng Nghaerlŷr, Swydd Gaerlŷr1\nNodweddion: ***half rent over summer ***, Virtual Tour Available, Ideal for three uol Students, Only 15 mins Walk To uol Campus, Lounge and Fitted Kitchen, Three Double Bedrooms, Two Bathrooms, On Road Parking Available, Bills Included Option Available, Online Viewing Available\n*** Ar gael ar gyfer 2022/2023 *** taith rithwir ar gael! Eiddo myfyriwr tair ystafell wely dim ond 10-15 munud ar droed i uol.Myfyriwr tair ystafell wely ar osod o fewn pellter cerdded hawdd i uol a Queens Road. Mae'r llety'n cynnwys: Lolfa, cegin, dwy ystafell ymolchi, tair ystafell wely ddwbl a gardd gefn cynnal a chadw isel. yn elwa o wydr dwbl, gwres canolog ac wedi'i ddodrefnu'n llawn. Hanner rhent dros yr haf. Biliau wedi'u cynnwys yr opsiwn sydd ar gael.